title: Välimatkataulukko

text: Välimatkataulukkoa käytetään usein siten, että valitaan yläriviltä jokin kaupunki matkan alkukaupungiksi ja äärimmäiseltä pystyriviltä loppukaupunki, tai mahdollisesti toisinpäin. Näiden sarakkeiden leikkauspiste ilmaisee kaupunkien välimatkan. On myös kolmiomaisia välimatkataulukoita, joita luetaan kahden sarakkeen päätyihin merkittyjen kaupunkien, ja niiden leikkauskohdan avulla.


title: Nergal

text: Nergal voi tarkoittaa:


title: Melonta kesäolympialaisissa 1992

text: Vuoden 1992 kesäolympialaisten melonta järjestettiin 1. – 8. elokuuta 1992 Castelldefelsissa ja La Seu d'Urgellissa, Kataloniassa, Espanjassa. Tämä oli 13. kerta kun laji oli mukana olympialaisten ohjelmassa virallisena lajina. Mukana oli 440 osanottajaa 46 eri maasta. Tapahtumia oli 16.


title: Mappela Lehtonen

text: Mappela Lehtonen (s. 13. kesäkuuta 1981) on suomalainen thainyrkkeilijä. Lehtonen ei kuitenkaan tällä hetkellä kilpaile aktiivisesti.


title: Mappela Lehtonen

text: Lehtonen kilpaili Suomen Robinsonissa vuonna 2003.


title: Tim Heed

text: Tim Heed (s. 27. tammikuuta 1991 Göteborg, Ruotsi) on ruotsalainen jääkiekkopuolustaja, joka pelaa NHL-joukkue San Jose Sharksin organisaatiossa. Hän pelannee lähinnä AHL-joukkue San Jose Barracudassa. Heed on pelityyliltään hyökkäävä puolustaja. Hän on pelannut juniorina myös hyökkääjänä. Heed laukoo oikealta.


title: Tim Heed

text: Heed on Södertälje SK:n kasvatti. Hän voitti kaudella 2009–2010 J20 SuperElitin puolustajien pistepörssin tehoilla 8+29=37. Heed debytoi samalla kaudella myös Södertäljen Elitserien-joukkueessa, jossa hän teki 27 runkosarjaottelussa tehot 1+9=10 sekä kymmenessä Kvalserien ottelussa neljä syöttöpistettä. Huhtikuussa 2010 Heed teki vuoden mittaisen jatkosopimuksen joukkueen kanssa.


title: Tim Heed

text: Anaheim Ducks varasi Heedin viidennellä kierroksella 132. pelaajana . Kauden 2010–2011 kynnyksellä Södertälje lainasi hänet sarjatasoa alemmas HockeyAllsvenskan-joukkue Växjö Lakersiin, jossa Heed pelasi suurimman osan kaudestaan. Hän oli joukkueen tehokkain puolustaja tehtyään 29 runkosarjaottelussa tehot 3+20=23, mutta Heed palasi kauden päätteeksi Elitserieniin nousseesta Lakersista kevätkaudella kuitenkin loppukaudeksi Södertäljeen, joka vuorostaan putosi kauden päätteeksi Allsvenskaniin.


title: Tim Heed

text: Kaudeksi 2011–2012 Heed siirtyi vuoden mittaisella sopimuksella Allsvenskan-joukkue Malmö Redhawksiin. Hän voitti tehoilla 4+26=31 koko sarjan puolustajien syöttöpörssin ja sijoittui puolustajien pistepörssissä toiseksi edellään vain Rögle BK:n Daniel Sondell.


title: Tim Heed

text: Toukokuussa 2012 Heed teki kolmivuotisen tulokassopimuksen Anaheim Ducksin kanssa. Hän teki reilua kuukautta aiemmin kaksivuotisen sopimuksen vuotta aiemmin Elitserieniin nousseen Växjö Lakersin kanssa, jossa Heed jatkoi kuitenkin lainalla Ducksista kaudella 2012–2013. Hän jäi Lakersissa kuitenkin vähälle peliajalle. Heed pelasi joukkueessa kymmenen ottelua, kunnes hänet lainattiin marraskuussa 2012 loppukaudeksi lainalle sarjatasoa alemmas VIK Västerås HK:hon. Joukkue eteni Kvalserieniin, mutta jäi kuitenkin ilman sarjanousua.


title: Tim Heed

text: Kaudeksi 2013–2014 Heed siirtyi kaksivuotisella sopimuksella Skellefteå AIK:hon. Ennen tätä hänen sopimuksensa Ducksin purettiin, sillä Heed halusi jatkaa uraansa Ruotsissa. Hän voitti kauden päätteeksi Ruotsin-mestaruuden. Kaudella 2014–2015 Heed teki läpimurtonsa SHL:ssä ja hän oli pelipaikastaan huolimatta Skellefteån paras pistemies ja syöttäjä tehoilla 10+27=37. Heed jakoi koko liigan puolustajien maalipörssin voiton kolmen muun pelaajan kanssa ja sijoittui puolustajien pistepörssissä toiseksi edellään vain Växjö Lakersin Cory Murphy. Hän oli myös kevään 2015 pudotuspelien tehokkain puolustaja tehoilla 2+9=11. Heed voitti kauden päätteeksi SHL-hopeaa ja hänet palkittiin liigan parhaana puolustajana Salming Trophylla. Tammikuussa 2015 Heed teki kaksivuotisen jatkosopimuksen Skellefteån kanssa. Kauden 2015–2016 päätteeksi hän voitti SHL-hopeaa.


title: Tim Heed

text: Toukokuussa 2016 Heed teki vuoden mittaisen, kaksisuuntaisen ja 775 000 dollarin arvoisen NHL-sopimuksen San Jose Sharksin kanssa. Hän aloitti kauden 2016–2017 AHL-joukkue San Jose Barracudan vahvuudessa. Heed teki NHL-debyyttinsä Sharksissa 11. tammikuuta 2017 vieraissa Calgary Flamesia vastaan. Hän sai ottelussa jääaikaa 16.29 minuuttia.


title: Tim Heed

text: Heed on pelannut Ruotsin A-maajoukkueessa kolme ottelua tehden yhden maalin. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä Heed teki seuraavassa ottelussa 8. helmikuuta 2015 Tukholman Globenissa Suomea vastaan. Ensimmäisen A-maajoukkuemaalinsa hän teki 13. helmikuuta 2016 Tukholman Hovetissa ylivoimalla Suomea vastaan.


title: Tim Heed

text: Heed on pelannut myös 12 nuorten maaottelua.


title: Tim Heed

text: Tim Heed on toisen polven puolustaja Ruotsin pääsarjassa. Hänen isänsä Jonas Heed pelasi yli 300 Elitserien-ottelua.


title: Spencerinlahti

text: Spencerinlahti on Australiassa Isossa Australianlahdessa sijaitseva lahti. Pituutta lahdella on 322 kilometriä ja leveyttä lahden suun kohdalla 129 kilometriä. Spencerinlahtea ympäröivät Eyren ja Yorken niemimaat. Lahden suurimpia kaupunkeja ovat Whyalla, Port Pirie ja Port Augusta. Pienempiä kaupunkeja ovat Wallaroo ja Port Broughton.


title: Spencerinlahti

text: Lahdelle nimen Spencerlinlahti antoi tutkimusmatkailija Matthew Flinders "Earl Spencer" -arvonimen saaneen George Spencerin mukaan. Walesin prinsessa Diana oli Spencerin jälkeläinen.


title: KiVa Koulu

text: KiVa Koulu on koulukiusaamisen vähentämiseen ja ennaltaehkäisyyn pyrkivä, tutkimustietoon perustuva toimenpideohjelma. Ohjelma käynnistettiin Suomessa syksyllä 2007 aluksi 39 koulussa (noin 4 000 oppilasta). Valtakunnalliseksi hanke laajeni lukuvuonna 2009–2010. Jo ensimmäisenä varsinaisena toimintavuonna ohjelman arvioitiin estäneen noin 5 000 koulukiusaamista. Fyysisen kiusaamisen ohella lähestyminen on vähennetty merkittävästi myös nettikiusaamista. Ohjelman käyttäjiksi on sittemmin rekisteröitynyt jo 2 500 eli noin 90 % Suomen perusopetusta antavista kouluista.


title: KiVa Koulu

text: Ohjelma on kehitetty Turun yliopistossa opetusministeriön rahoituksella psykologian professori Christina Salmivallin ja erityisasiantuntija Elisa Poskiparran johdolla, ja sen vaikuttavuutta on tutkittu satunnaistetulla koe-kontrolliasetelmalla. Kiusaaminen väheni eniten alakouluissa, erityisesti vuosiluokilla 4-6. KiVa Koulussa ennaltaehkäisevillä toimenpiteillä on keskeinen rooli. Esimerkiksi KiVa-oppitunneilla käsitellään ryhmässä toimimista ja ryhmäpainetta, tunteita ja niiden säätelyä, sekä toisten kannustamista kiusaamisen sijaan. Tietoon tullut kiusaaminen käynnistää KiVa-kouluissa tehokkaan intervention, jossa sekä kiusaajan että kiusatun kanssa käydään keskusteluja. Seurannan mukaan koulukiusaaminen väheni 98 prosentissa ja päättyi tyystin 86 prosentissa tutkituista tapauksista.


title: KiVa Koulu

text: Tutkimustulosten mukaan KiVa Koulu -ohjelma vähentää kiusaamista merkittävästi samalla, kun se muun muassa lisää kouluviihtyvyyttä ja -motivaatiota sekä vähentää masentuneisuutta ja ahdistuneisuutta. Ohjelma pyrkii antamaan konkreettisia työvälineitä kiusaamisteeman käsittelemiseksi oppitunneilla ja esille tuleviin kiusaamistapauksiin puuttumiseksi.


title: KiVa Koulu

text: Vuonna 2018 KiVa Koulu -ohjelmaa (KiVa antibullying program) toteutetaan ja/tai sen vaikuttavuutta tutkitaan mm. Belgiassa, Chilessä, Espanjassa, Hollannissa, Italiassa, Meksikossa, Ruotsissa, Uudessa-Seelannissa, Unkarissa, Virossa ja Walesissa sekä Eurooppa-koulujen ketjussa mm. Luxemburgissa.


title: KiVa Koulu

text: KiVa Koulu -ohjelman materiaaleja uudistetaan. Uudistetut materiaalit tulevat KiVa Koulujen käyttöön lukuvuonna 2018–2019.


title: KiVa Koulu

text: KiVa-ohjelmaa ja siitä tehtyjä tutkimuksia on myös kritiiostu. Esimerkiksi vakavaan yläkouluissa tapahtuvaan koulukiusaamiseen on kaivattu tehokkaampia toimenpiteitä, kuin mitä Kiva Koulu -ohjelmassa yleensä käytetään tai esitetään.


title: Rautavesi (Hartola)

text: Rautavesi on järvi Hartolassa Sysmän reitillä. Rautavesi laskee Angesselän kautta Jääsjärveen.


title: Rautavesi (Hartola)

text: Rautavesi on Hämeen puhtaimpia ja vedenlaadultaan parhaita järviä. Sen vesi on kirkasta ja niukkaravinteista ja siinä on niukasti humusta.


title: Tarjannevesi

text: Tarjannevesi , tai usein myös vain Tarjanne , on Pirkanmaalla Mänttä-Vilppulassa sijaitseva järvenosa, joka kuuluu Kokemäenjoen vesistöön. Tarjanteella on sama vedenpinnan korkeus kuin viereisillä Vaskivedellä, Visuvedellä, Palovedellä ja Ruovedellä. Jos nämä kaikki muodostaisivat yhden järven Iso-Tarjanneveden, tulisi sen pinta-alaksi 210 neliökilometriä. Se olisi silloin Suomen 18. suurin järvi. Yksinään se sijoittuu Suomen 74. suurimmaksi järveksi. Jatkossa järvenosaa kutsutaan vain järveksi.


title: Tarjannevesi

text: Järven pinta-ala on 5 487 hehtaaria eli 54,9 neliökilometriä. Se on 18,4 kilometriä pitkä ja 15,0 kilometriä leveä. Tarjanteen vedet poistuvat etelään Näsijärven suuntaan Salmonsaaren salmista. Saaren länsipuolinen salmi Syvinkisalmi on yhdystien 3481 kohdalla kapeimmillaan 60 metriä leveä ja itäpuolen kaksi salmea Salonsalmi ja Salmiansalmi kiertävät Pirttisaaren ja Korpisaaren kummaltakin puolelta. Kumpikin salmi on kavennettu yhdystien vaatimilla penkereillä. Tarjanne rajautuu pohjoisessa Hauhusselkään, jonka lasku-uomat muodostuvat Sikosaaren ympärille, ja Visuveteen, joka laskee Visuveden taajaman saaren ympärillä oleviin salmiin Pusunvuolle ja Kaivoskannan kanavaan.


title: Tarjannevesi

text: Johtuen kallioperän rikkoneisuudesta ja jääkaudella kertyneistä moreenikasaumista, on järvi rikkonaisen muotoinen. Syvät lahdet ja pitkät niemet vuorottelevat ja yhdessä suurten saarien kanssa, muodostuu järveen useita pienempiä järvenselkiä. Suuria lahtia on pohjoisrannoilla Hauhuuselälle työntyvä lahti, joka jää Kannokonmäen ja Moksunniemen länsipuolelle. Toinen on Monoskylään asti ulottuva Monoslahteen päättyvä suuri lahti. Sen lahdensuu, ja samalla myös kohdalla näkyvä Aitoniemi, jää Moksunniemen ja Sammalistonniemen väliin. Seuraavaksi on Pohjaslahti, jonka perä sijaitsee samannimisessä kylässä. Itärantaan jää koilliseen työntyvä Kolkinlahti. Sen lahdensuu sijaitsee Siperian saaresta itään ja saaren eteläpuolelle jää järvenosan kapeneva järvenselkä, jonka itäpuolella sijaitsee Myllylahti. Tarjanteen etelärannalla on vain yksi mainittava lahti Huilahti.


title: Tarjannevesi

text: Järvessä on laskettu olevan 195 saarta. Niiden yhteispinta-ala on 740 hehtaaria, mikä on noin 11,9 % järven kokonaispinta-alasta. Suurin Tarjanteen saarista on Salonsaari, jonka pinta-ala on 490 hehtaaria. Se sijaitsee kuitenkin osaksi Ruovedessä ja sen molemmin puolin virtaavat lasku-uomina Syvinkisalmi ja Salonsalmi. Suurimpana saarena kokonaan Tarjanteessa sijaitsee Siperia, joka on 207 hehtaaria suuri. Muista saarista 48 ovat yli hehtaarin suuruisia, 144 ovat yli aarin ja loput kaksi ovat alle aarin kokoisia. Muita huomattavia saaria ovat Honkanen, Iso-Kuusinen, Monosen Kuusinen, Vannottu, Palosaari, Kauttakala, Kilvensaari ja Haapasaari. Sen tilavuus on 695 miljoonaa kuutiometriä eli 0,695 kuutiokilometriä. Järven keskisyvyys on 12,7 metriä ja suurin syvyys on 67,8 metriä.


title: Tarjannevesi

text: Järven rantaviivan pituus on 243 kilometriä, josta saarten rantaviivan yhteispituus on 102 kilometriä. Suurin osa rannoista ovat metsämaata ja rannoille ulottuvia peltoalueita sijaitsee harvakseltaan vain siellä täällä. Visuveden kautta kulkeva kantatie 66, Ala-Kolkkiin johtava yhdystie 3481, seututie 346 sekä Jähdyspohjan ja Pohjanspohjan yhdistävä kylätie, ovat järven kiertäviä maanteitä. Niitä pitkin pääsee järven rannoilla sijaitseviin kylien taajamiin ja eri kulmakuntiin. Niitä ovat esimerkiksi pohjoisrannoilla sijaitsevat Jouttipohja, Monoskylä, Rantakylä ja Pohjaslahti, itärannoilla sijaitsevat Ala-Kolkki, Makkoskylä ja Tuuhoskylä, sekä länsirantojen Pajuskylä, Hiukkamaa, Penkuranmäki ja Visuvesi. Muu asutus on haja-asutusta tai rantojen vapaa-ajan asutusta. Järvenosan lounaisrannat kuuluvat Ruovedelle ja koillisrannat Virroille ja Mänttä-Vilppulalle.


title: Tarjannevesi

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 96,1 metriä mpy.


title: Tarjannevesi

text: Järvi saa pääosan vedestään lännestä Vaskiveden lähialueen (35.412) kautta laskevat Ähtärin reitin vedet ja pohjoisesta Hauhuun ohittavat Pihlajaveden reitin valuma-alueen (35.48, pinta-ala 697 neliökilometriä) vedet. Pohjaslahteen laskee pienemmät Vehkajärven valuma-alue (35.49), Majajärven valuma-alue (35.418) ja Salusjärven valuma-alue (35.419).


title: Tarjannevesi

text: Tarjanneveden lähialueella on 25 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat esimerkiksi Hauhusselkä (122 hehtaaria, ha), jonka kautta Pihlajaveden reitti tulee Tarjanteeseen. Reitin alajuoksun varrella, mutta silti Tarjanteen lähialueella, sijaitsevat myös Hauhusselkään yhtyvä Morrinlahti (34 ha). Viereiseen Monoskylän lahteen laskevat peräkkäin sijaitsevat Ristijärvi (36 ha) ja Majajärvi (30 ha). Eteläpuolella sijaitseva Herajärvi (118 ha) laskee Syvinkisalmeen.


title: Tarjannevesi

text: Järven lasku-uomat ovat kaakkoiset Syvinkisalmi ja Salonsalmi, jotka kiertävät Salonsaaren molemmilta puolilta ja laskevat Ruoveden Mustaselkään. Mustaselän ja Tarjanteen vedenpintojen korkeusero on säästä riippuen olematon tai muutama senttimetri. Salmien laskennallinen virtauma on noin 29 kuutiometriä sekunnissa.


title: Jalkapallon suomenmestaruuskilpailut 1928

text: Jalkapallon Suomen mestaruuskilpailuun 1928 osallistui 19 joukkuetta, lisäksi yksi luopui kilpailusta. Mestaruuden voitti Turun Palloseura. Vuonna 1926 aloitetun Suomen sarjan tilalle perustettiin Etelä-Suomen sarja, Pohjanmaan sarja ja Savon sarja, jotka oli tarkoitus pelata loppuun keväällä 1929.


text: Alla esitetävissä ottelutuloksissa tulos on esitetty kotijoukkue ensin, mikäli se on tiedossa. Tämä poikkeaa aikalaislähteen esitystavasta, josta ei voi päätellä kumpi on koti-, kumpi vierasjoukkue. Päivämäärin merkityissä peleissä myös kotijoukkue tiedetään.


text: Atte Asplund (Aitero), Lauri Lehtinen, Helge Aalto, Yrjö Suontausta, Arvo Kanerva, Pentti Weckman (Veroma), Ilmari Oksanen, Vieno Nikander, Yrjö Tuomi, Voitto Vester, Viljo Lindroos.


title: Siperianvehnä

text: Siperianvehnä eli siperianvehniö ("Elymus fibrosus", myös "Agropyron fibrosum", "Agropyron caninum" var. "biflorum" ja "Roegneria fibrosa") on monivuotinen heinäkasvien heimoon kuuluva tuulipölytteinen kasvi. Suomessa sitä tavataan harvinaisena maan pohjoisosissa ja se on luokiteltu uhanalaiseksi lajiksi.


title: Siperianvehnä

text: Mätästävä ja lyhytrönsyinen siperianvehnä kasvaa 40–70 cm korkeaksi. Korsi ja ylemmät tupet ovat kaljuja. Lehtilapa on 3–8 mm leveä, litteä ja kalju. Kukinto on 6–15 cn pitkä kerrannaistähkä, joka on nuokkuva ja väriltään sinipunerva. Tähkylät ovat 10–15 mm pitkiä ja kaleet soikeita ja suippokärkisiä. Ulkohelve on lähes kalju, vihneetön ja lyhytotainen. Siperianvehnä kukkii Suomessa heinä-elokuussa.


title: Siperianvehnä

text: Siperianvehnää tavataan Itä-Euroopassa muun muassa Venäjällä. Laji on vaeltaja, jonka siemenet kulkeutuvat helposti uusille kasvupaikoille. Suomessa siperianvehnää tavataan siellä täällä Pohjois-Pohjanmaan pohjoisosista Lappiin aina Utsjoelle saakka. Runsaimmillaan laji on Suomessa Kemijoen varrella.


title: Siperianvehnä

text: Siperianvehnä kasvaa hiekkaisilla jokitörmillä, rantaniityillä ja -pensaikoissa. Joskus sitä tavataan myös tien- ja radanvarsilla.


title: Kiirunansammal

text: Kiirunansammal ("Oedipodium griffithianum") on sammallaji. Se on luokkansa ainut laji.


title: Kiirunansammal

text: Kiirunansammal on pienikokoinen (<1 cm). Sillä on pyöreäkärkiset hampaattomat lehdet, joiden keskisuoni ei ulotu lehden kärkeen asti. Sillä on usein itujyväsiä.


title: Kiirunansammal

text: Kiirunansammal esiintyy molemmilla pallonpuoliskoilla viileillä ja mereisillä alueilla. Suomesta vain yksi havainto Kilpisjärven Saanalta. Lajia pidetään Suomessa sukupuuttoon hävinneenä.


title: Kiirunansammal

text: Kiirunansammal viihtyy kostealla humuksella happamalla- tai kalkkikalliolla.


title: Rautavesi

text: Rautavesi on muun muassa:


title: Juanmi

text: Juan Miguel Jiménez López eli Juanmi (s. 20. toukokuuta 1993 Coín, Málagan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.


title: Juanmi

text: Juanmi on Málagan kasvatti. Ensiesiintymisensä edustusjoukkueessa hän teki 13. tammikuuta 2010 pelatussa Copa del Reyn ottelussa Getafea vastaan, joka päättyi lopulta andalusialaisseuran murskatappioon 1–5. Juanmi teki joukkueensa ainoan maalin ja samalla hänestä tuli Málagan seurahistorian nuorin maalintekijä virallisessa ottelussa, 16-vuoden iässä. Vajaa viikkoa myöhemmin 17. tammikuuta 2010 hän pelasi ensimmäisen ottelunsa Primera Divisiónissa samaa vastustajaa vastaan.


title: Juanmi

text: 27. maaliskuuta 2010 hän alusti Apoñon 1–1-tasoitusmaalin tärkeässä ottelussa Tenerifeä vastaan. Joukkue oli tiukasti mukana putoamistaistelussa aina viimeiselle sarjakierrokselle asti, mutta onnistui lopulta kuitenkin säilyttämään sarjapaikkansa. Tiukasta tilanteesta huolimatta hän pelasi kauden aikana viidessä sarjaottelussa ja niissä peliaikaa kertyi yhteensä 110 minuuttia. 5. elokuuta 2010 Juanmi teki pelaajauransa ensimmäisen ammattilaissopimuksen, joka ulottuu kauden 2014–2015 loppuun asti.


title: Juanmi

text: 12. syyskuuta 2010 hän teki uransa ensimmäiset maalit Primera Divisiónissa ottelussa Zaragozaa vastaan. Näillä osumilla hänestä tuli pääsarjahistorian nuorin pelaaja (17 vuotta ja 115 päivää), joka on tehnyt kaksi maalia samaisessa ottelussa.


title: Juanmi

text: Kesällä 2011 hankitun Ruud van Nistelrooyin tulo joukkueeseen lisäsi kilpailua hyökkäyspäässä. 11. joulukuuta 2011 Juanmi pelasi ensimmäisen ottelunsa kaudella 2011–2012 Osasunaa vastaan. Hän teki samaisessa ottelussa myös kauden ensimmäisen maalinsa, joka päättyi lopulta pistejakoon numeroin 1–1. Kaksi päivää myöhemmin pelatussa Copa del Reyn ottelussa Getafea vastaan hän teki joukkueensa ainokaisen maalin, Málagan hakiessa arvokkaan 0–1-vierasvoiton Madridista.


title: Juanmi

text: 15. tammikuuta 2013 Juanmi siirtyi loppukauden kestävällä lainasopimuksella Racing Santanderiin. Hän ei onnistunut maalinteossa lainakautensa aikana, jonka lisäksi joukkueen kausi päättyi pettymykseen, kun se tippui sarjaporrasta alemmaksi Segunda División B:hen.


title: Juanmi

text: Päävalmentaja Bernd Schusterin alaisuudessa kaudella 2013–2014 Juanmin vastuu joukkueessa kasvoi ja seuraavalla kaudella hän oli myös uuden päävalmentaja Javi Gracian valinta avauskokoonpanoon. Tammikuussa 2015 hän vaihtoi pelinumerokseen 11, kun hänet nostettiin pysyvästi edustusjoukkueen miehistöön.


title: Juanmi

text: 16. kesäkuuta 2015 Juanmin ilmoitettiin siirtyvän englantilaisseura Southamptoniin 7 miljoonan euron siirtokorvauksella.


title: Juanmi

text: 23. maaliskuuta 2015 Juanmi sai ensimmäistä kertaa kutsun Espanjan maajoukkueeseen pelattaviin vuoden 2016 EM-karsintaotteluun Ukrainaa vastaan ja ystävyysotteluun Alankomaita vastaan. Hän teki ensiesiintymisensä maajoukkuepaidassa 31. maaliskuuta 2015 ystävyysottelussa Alankomaita vastaan.


title: Experimental Aircraft Association

text:
Experimental Aircraft Association (EAA) on nykyisin kansainvälinen, alkujaan yhdysvaltalainen, harrasteenaan lentokoneita rakentavien ihmisten yhdistys, jonka päätoimipiste on Oshkoshissa, Wisconsinissa.
Entinen hävittäjälentäjä Paul Poberezny perusti EAA:n vuonna 1953. Vuonna 2010 organisaatioon kuuluu yli 170 000 jäsentä. Yhdistys perusti vuonna 1982 Oshkoshiin lentokonemuseon, jossa on 90 harrasterakenteista lentokonetta. Yhdistys on vuodesta 1974 alkaen organisoinut joka kesä Oshkosh Airshow -lentonäytöksen ja Floridassa tapahtuvan Sun 'n Fun -näyttelyn.


title: Experimental Aircraft Association

text: Suomessa ei ole EAAn osastoa, vaikka Suomessa tehdään paljon harrasterakenteisia lentokoneita. Ne tehdään Liikenteen turvallisuusviraston ja sen edeltäjien valvonnassa usein Suomen ilmailuliiton tuella. Alaa ovat tukeneet myös Jyrki Laukkasen kaltaiset koelentäjät ja diplomi-insinööri Aki Suokkaan kaltaiset lentotekniikka-alan ammattilaiset.


title: Experimental Aircraft Association

text: Ruotsiin perustettiin vuonna 1964 EEA-osasto. Siihen kuuluu nykyisin 1700 jäsentä, jotka ovat rakentamassa noin 350 lentokonetta, toinen mokoma on tai on ollut lentokelpoisia.


title: Eric Duhatschek

text: Eric Duhatschek on kanadalainen urheilutoimittaja, joka on erikoistunut jääkiekkoon.


title: Eric Duhatschek

text: Duhatschek valmistui Länsi-Ontarion yliopistosta pääaineenaan journalismi. Hän aloitti kirjoittamaan jääkiekosta vuonna 1978, kun hän alkoi raportoida "Calgary Heraldille" Calgary Flamesin asioista. Duhatschek kirjoiti Heraldille yli 20 vuotta, kunnes siirtyi "The Globe and Mailille" vuonna 2001. Samana vuonna Professional Hockey Writers' Association palkitsi hänet erinomaisesta jääkiekkojournalismista Elmer Ferguson Memorial Awardilla. Vuonna 2004 Duhatschek valittiin komiteaan, joka tekee päätökset uusista jäsenistä Hockey Hall of Fameen.


title: Bewitching the Pomerania

text: Bewitching the Pomerania on blackened death metal -yhtye Behemothin toinen EP, joka on julkaistu vuonna 1998.


title: Győri ETO FC

text: Győri ETO FC on vuonna 1904 perustettu unkarilainen jalkapalloseura. Seuran kotipaikka on maan luoteisosassa sijaitseva Győr. Győri ETO FC pelaa Unkarin pääsarjatasolla, OTP Bank Ligassa.


title: Győri ETO FC

text: Győri ETO on voittanut Unkarin mestaruuden kolmesti ja cupin neljästi. Euroopan cupissa seura eteni välieriin kaudella 1964–1965.


title: Jalkapallon suomenmestaruuskilpailut 1927

text: Jalkapallon Suomen mestaruuskilpailuun 1927 osallistui 21 seuraa.. Mestaruuden voitti Helsingin Palloseura. Edellisvuonna alkanutta Suomen sarjaa jatkettiin supistetussa muodossa. Siinäkin HPS osoittautui parhaimmaksi. Sarjasta jäi kolme ottelua pelaamatta.


text: Alla esitettävissä ottelutuloksissa tulos on esitetty tuloslähteen (Halme 1928) mukaisessa järjestyksessä; tuloksista ei voi päätellä kumpi on koti-, kumpi vierasjoukkue. Joukkue merkintä tarkoittaa kotijoukkuetta.


text: wo (walk over) - luovutusvoitto


text: Edellisenä syksynä alkanut sarja käynnistyi huhtikuulla. Avausottelussa HPS voitti HIFK:n 4-1. Tappioitta syyskauden pelannut HJK kompastui tasapeliin Vaasassa ja hävisi Viipurissa Susille. Sarjavoitto ratkesi HPS:n voitettua TPS:n 4-2. Päätöskierroksen ottelu HPS-HJK jäi näin ollen merkityksettömäksi ja päättyi 0-0. Ottelu oli HPS:n kauden ainoa, jota se ei voittanut. Muutama sarjaottelu, jotka siirrettiin FIFA:n kongressin alta, jätettiin lopulta pelaamatta.


title: Live Eschaton: The Act of Rebellion

text: Live Eschaton: The Act of Rebellion on puolalaisen blackened death metal -yhtye Behemothin konsertti-VHS, joka on julkaistu vuonna 2000 levymerkillä Metal Mind Records. Se julkaistiin uudelleen DVD:nä vuonna 2009.Musiikkivideot


title: FK Ekranas

text: FK Ekranas on vuonna 1964 perustettu liettualainen jalkapalloseura, jonka kotipaikka on Panevėžys. Seura pelaa Liettuan pääsarjassa, A Lygassa.


title: FK Ekranas

text: FK Ekranas on voittanut Liettuan mestaruuden viidesti vuosina 1985, 1993, 2005, 2008 ja 2009 sekä Liettuan Cupin neljästi vuosina 1985, 1998, 2000 ja 2010.


Jääkiekon nuorten maailmanmestaruuskilpailut 1987 olivat 11. jääkiekon nuorten maailmanmestaruuskilpailut. Ne järjestettiin Piešťanyssä, Trenčínissä, Nitrassa ja Topoľčanyssä, Tšekkoslovakiassa. Nykypäivänä paikkakunnat ovat Slovakiassa.


title: Jääkiekon nuorten maailmanmestaruuskilpailut 1987

text: Suomi voitti ensimmäisen nuorten maailmanmestaruutensa, Tšekkoslovakia sijoittui hopealle ja Ruotsi pronssille. Kisat muistetaan sen päätösottelusta, jossa Kanadan ja Neuvostoliiton pelaajat päätyivät joukkotappeluun, johon osallistui joukkueiden kaikki pelaajat. Molemmat joukkueet diskattiin. Myös keskusteluja maitten pudottamisesta B-sarjaan käytiin.


text:
Kanadan ja Neuvostoliiton välistä peliä ei ole laskettu tuloksiin.
 A-sarja


title: Leszek Dziegielewski

text: Leszek Dziegielewski (s. 26. tammikuuta 1970) on puolalainen muusikko ja säveltäjä. Hän on tullut tunnetuksi mm. yhtyeiden Behemoth ja Damnation myötä.


title: Leszek Dziegielewski

text: Behemoth


title: Leszek Dziegielewski

text: Damnation


title: Leszek Dziegielewski

text: Hell-Born


title: Leszek Dziegielewski

text: Muut


And the Forests Dream Eternally / Forbidden Spaces on kahden puolalaisen yhtyeen, Behemothin ja Damnationin split-albumi, joka on julkaistu vuonna 1997.


title: And the Forests Dream Eternally / Forbidden Spaces

text: Behemoth


text: Damnation


title: Antichristian Phenomenon

text:
Antichristian Phenomenon on puolalaisen blackened death metal -yhtye Behemothin kolmas EP, joka on julkaistu vuonna 2001.
Vierailijat


title: Controversy (Willie D:n albumi)

text: Controversy on rap -artisti Willie D ensimmäinen albumi, joka ilmestyi 1989. Kappale ”Do It Like It G.O.” on myös uudestaan julkaistu Geto Boysin Grip It! On That Other Level albumilla.


title: Apokalyptinen madonna

text: Apokalyptinen madonna on Neitsyt Marian kuvatyyppi, joka yleistyi 1400-luvulla. Johanneksen ilmestykseen perustuva aihe kuvaa Madonnan aurinkoon pukeutuneena eli yleensä säteiden ympäröimänä, kuun sirppi jalkojensa alla ja Jeesus-lapsi sylissään.


title: Apokalyptinen madonna

text: Ilmestyskirjan neitsyt alkoi vähitellen tarkoittaa nimenomaan Neitsyt Mariaa. Kuunsirpin polkeminen sai poliittista merkitystä turkkilaissotien aikana ja aihe toimi myös vastauskonpuhdistuksen tukena. Apokalyptinen madonna olikin nimenomaan katolisen kirkon aihe. Protestanttisissa maissa se jäi monen Maria-aiheen tapaan pois uskonpuhdistuksen jälkeen.


title: Apokalyptinen madonna

text: Apokalyptinen madonna on muuntunut kulloinkin sopivaan muotoon. Maria on kuvattu 1600-luvulta alkaen ilman Jeesuslasta Conceptio immaculata -muunnelmassa, joka kuvaa Marian synnitöntä sikiämistä. Kuu, tähtikehä ja taivas ovat yhä keskeisiä, mutta muut ilmestyskirjan elementit ovat kadonneet.


title: Apokalyptinen madonna

text: Aihe perustuu Uuden testamentin Ilmestyskirjan 12. luvun alkujakeisiin: ”"Taivaalla näkyi suuri tunnusmerkki: nainen, jolla oli pukunaan aurinko, kuu jalkojen alla ja pään päällä seppeleenä kaksitoista tähteä. Hän oli raskaana ja huusi tuskissaan synnytyspolttojen vaivaamana."” Synnytyskuvauksesta huolimatta Maria esitetään kuvissa jo synnyttäneenä ja Jeesus-lapsi sylissään.


title: Apokalyptinen madonna

text: Madonnan jalkojen alla oleva kuu kuvataan sirppinä, jonka sakarat osoittavat ylös, tai joskus alaspäin. Pään päällä seppeleen tai kruunun muotoon asetellut kaksitoista tähteä viittaavat Israelin kahteentoista heimoon. Tavallisesti koko hahmoa ympäröi sädekehä tai auringon säteet.


title: Apokalyptinen madonna

text: Selkeimmät ilmestyskirjan mainitsemat tunnusmerkit ovat kuu, aurinko ja tähtikruunu. Jokaista niistä ei kuitenkaan kuvata kaikissa apokalyptisen madonnan kuvissa. Toisinaan mukana on muuta kohtaukseen kuuluvaa ainesta, kuten monipäinen lohikäärme. Joskus madonnan ympärillä on auringon ohella kehys, kuten mantelin muotoinen sädekehä. Se voi olla myös ruusuista tai pilvistä koostuva reunus.


title: Apokalyptinen madonna

text: Ilmestyskirjan nainen tunnettiin Raamatusta jo varhain, mutta siitä tuli Marian kuvatyyppi vasta vuosisatoja myöhemmin.


title: Apokalyptinen madonna

text: Ilmestyskirjassa puhutaan naisesta, jolla oli pukunaan aurinko, ei Neitsyt Mariasta. Kun Marian palvonta lisääntyi gotiikan kaudella, nainen samaistettiin Neitsyt Mariaan.


title: Apokalyptinen madonna

text: Ilmestyskirjan naisesta oli tehty kuvia jo 900-luvun puolimaissa. Naisen katsottiin symboloivan kirkkoa, mutta ei vielä Mariaa, vaikka hän oli edustanut äitikirkkoa jo pitkään. Nainen oli nimenomaan Maria ensimmäisen kerran Bernhard Clairvauxlaisen kirjoituksissa, ja 1200-luvun kirjoituksissa heidät yhdistettiin yhä useammin.


title: Apokalyptinen madonna

text: Kun apokalyptisen madonnan kuvatyyppi sai muotonsa, se oli sulautuma useammasta aiemmasta tyypistä, kuten "käärmeentallaajasta", jossa Maria polki käärmettä paholaisen vertauskuvana. Samoin 1100-luvulla voimistunut usko siihen, että Maria otettiin elävänä taivaaseen, antoi hänelle taivaan valtiattaren piirteitä ja liitti auringon sekä kuun Marian hahmoon. Myös Laulujen laulun kohdan "kaunis kuin kuu, kirkas kuin aurinko" katsottiin kertovan Mariasta.


title: Apokalyptinen madonna

text: Apokalyptisen madonnan ensimmäisiä kuvauksia on Herrad Landsbergilaisen "Hortus deliciarum" (Ilojen puutarha) -käsikirjoituksessa 1175–1185. Alkuperäisteos on tuhoutunut, mutta siitä on säilynyt kopio. Vanhimpia puuveistoksia aiheesta on erfurtilainen veistos vuodelta 1370.


title: Apokalyptinen madonna

text: Kuunsirpillä seisovasta apokalyptisestä madonnasta tuli 1400-luvulla niin suosittu, että kuunsirppejä lisättiin toisinaan myös vanhempiin Marian patsaisiin. Saksassa ja pohjoismaissa aihe oli tässä vaiheessa suosittu. Tunnetuin suomalainen esimerkki apokalyptisestä madonnasta on Uudenkaupungin apokalyptinen madonna, joka on kadonneesta alttarikaapista säilynyt irrallinen reliefi (1430).


title: Apokalyptinen madonna

text: Kuunsirppi ja koko kuvatyyppi sai uutta merkitystä propagandan välineenä turkkilaissotien ja vastauskonpuhdistuksen aikana. Kuunsirppi viittaa jo sinällään islamiin ja turkkilaisiin. Neitsyt Maria taivaan kuningattarena taas kuvasi läntisen kirkon voimaa.


title: Apokalyptinen madonna

text: Lepanton taistelun voitto turkkilaisia vastaan käydyssä sodassa 1571 toi myös uuden piirteen kuvatyyppiin. Kuunsirppiin kuvattiin toisinaan ottomaaneihin viittaavia kasvonpiirteitä, ja kuunsirpillä seisovasta madonnasta kehittyi osin uusi apokalyptisen madonnan muunnelma.


title: Apokalyptinen madonna

text: Apokalyptisen madonnan esittämistapa muuttui myös 1600-luvulla. Kuunsirppiin lisättiin käärme, perisynnin ja pahuuden symboli, ja kuvio täydentyi ympyrän muotoiseksi kappaleeksi. Uudessa versiossa Marian toinen jalka polkee käärmeen päätä, mikä tarkoittaa voittoa syntiinlankeemuksen kirouksesta - siitä on todisteena Marian synnitön sikiäminen. Esimerkiksi Rubensin maalauksen "Apokalyptinen neitsyt" (1623–1624) Maria polkee käärmettä, joka kietoutuu kuun ympärille. Hänen vasemmalla puolellaan on arkkienkeli Mikael, seitsenpäinen punainen lohikäärme ja demoneja.


title: Apokalyptinen madonna

text: Myöhemmät apokalyptiset madonnat ovatkin usein nimeltään "Conceptio immaculata" eli "Synnitön sikiäminen". Näissä kuvissa Maria katsoo kainosti alaspäin tai myöhemmin ylös kohti Jumalaa. Hänellä ei ole lasta sylissään, koska maalaus kuvaa nyt Marian omaa synnitöntä alkuperää.


title: Apokalyptinen madonna

text: Uusi muoto johtui siitä, että paavi Sixtus IV antoi 1400-luvun lopulla määräyksen Marian synnittömän sikiämisen juhlapäivän viettämisestä. Taiteen uutena aiheena oli kuvata Marian synnitöntä sikiämistä. Apokalyptinen madonna muuntuikin vähitellen uudeksi kuvatyypiksi nimeltä Conceptio immaculata, jolla on oma uusi taustafilosofiansa, mutta lasta lukuun ottamatta kaikki apokalyptisen madonnan tunnusmerkit. Myös Guadalupen neitsyt, jonka kuvia alettiin tehdä 1600-luvun loppupuolella Meksikossa, on kuvallisesti "Conceptio immaculatan" muunnos.


title: Apokalyptinen madonna

text: Kun Marian merkitys ja palvonta kasvoivat myöhäiskeskiajalla, syntyi useita erikoistuneita madonnan kuvatyyppejä, joihin liittyi laajoja käytännöllisiä ja filosofisia puolia. Apokalyptisen madonnan ohella uusia tyyppejä olivat suojaviittamadonna ja ruusuköynnöksen ympäröimä madonna. Kuten muillakin eri alojen ja asioiden suojelijoina toimineiden pyhimysten kuvilla, myös madonnoilla oli käytännöllisiä tarkoituksia. Veistoksia käytettiin luonnollisesti hartauskuvina, joiden edessä rukoiltiin, mutta myös tavallaan onnea tuottavina taikakaluina.


title: Apokalyptinen madonna

text: Apokalyptisten madonnojen suosio 1400-luvulla liittyi muun muassa aneisiin. Uskottiin, että 1470-luvulla paavi Sixtus IV olisi luvannut antaa Marian kuvan edessä aurinkoon pukeutuneina rukoileville aneet yhdeksitoistatuhanneksi vuodeksi. Kirkoista on löytynyt seinämaalauksia, joissa Marian rukouksen lukijalle luvataan palkaksi huomattava määrä aneita. Legendan mukaan Tiburin sibylla olisi esitellyt näyn apokalyptisestä madonnasta keisari Augustukselle jo Kristuksen syntymän aikoihin. Esimerkiksi Uudenkaupungin veistoksessa on kuvattu kohtaus, jossa sibylla osoittaa etusormellaan veistoksen Mariaa ja lasta Augustukselle.


title: Apokalyptinen madonna

text: Apokalyptisyys ja lopunajan tapahtumat olivat ajankohtaisia keskiajalla yleisten maailmanlopun uskomusten vuoksi. Musta surma ja muut lopunajan merkit lisäsivät apokalyptisten ja Memento mori-aiheiden, kuten kuolemantanssin suosiota.


title: Apokalyptinen madonna

text: Neitsyt Marian rooli oli keskeinen erityisesti katolisessa kirkossa, vaikka varhaiskirkon aikana hän oli ollut enemmänkin taustahahmo. Keskiajalla hänen kultistaan tuli olennainen osa niin henkistä kuin aineellistakin kulttuuria. Neitsyt Maria oli se, jonka puoleen hädän hetkellä käännyttiin.


title: Apokalyptinen madonna

text: Maria sai merkittävän aseman taiteessa vasta 1100-luvulta lähtien. Kaksi seuraavaa vuosisataa olivat Neitsyt Marialle omistautumisen huippukautta. Hänen merkityksensä kasvoi edelleen kansan ja teologian parissa 1400-luvulla. Uuden testamentin sivuhenkilön nousu keskeiseen asemaan on herättänyt pohdintaa.


title: Apokalyptinen madonna

text: Välimeren seudulla oli palvottu vuosituhansien ajan jumalattaria. Aluksi palvottiin ”Suurta jumalatarta”, jonka käsissä oli myös Marialle kuuluneet elämän antaminen ja kuoleman voittaminen. Isis oli yksi suuren jumalattaren tunnettu ilmenemismuoto. Hänen palvontansa oli suosittua roomalaisessa maailmassa, ja Isiksen kultin on nähty vaikuttaneen Neitsyt Marian palvontaan.


title: Apokalyptinen madonna

text: Alkuvaiheessa Isis oli esitetty kosmisena taivaan jumalattarena. Toinen tavallinen tapa oli kuvata hänet imettämässä poikaansa Horusta, hieman madonna ja lapsi -aiheiden tapaan. Isiksen, samoin kuin Hathorin pään päälle kuvataan usein muinaisen Egyptin uskonnossa keskeinen aurinko.


title: Apokalyptinen madonna

text: Maria eroaa aiemmin palvotuista jumalattarista lähinnä neitsyytensä vuoksi. Tosin myös neitsyys oli ollut kreikkalaisroomalaisten myyttien juonissa mukana – etenkin neitsyt, jonka jumala oli saattanut raskaaksi ja joka synnytti sankarin.


title: Apokalyptinen madonna

text: Euroopan lipun myös kaksitoista kehässä olevaa tähteä ovat herättäneet kysymyksiä, liittyvätkö ne Neitsyt Marian ja ilmestyskirjan vastaavaan tähtikehään. Lipun suunnittelija Arsene Heitz onkin myöntänyt, että sama ilmestyskirjan 12. luvun jae on innoittanut häntä lipun luomisessa. Virallisen tahon mukaan uskonnollinen yhteys on myytti.


title: Kris Stadsgaard

text: Kris Stadsgaard (s. 1. elokuuta 1985 Kööpenhamina, Tanska) on tanskalainen jalkapalloilija. Hän edustaa FC Kööpenhaminaa ja on pelipaikaltaan puolustaja.


title: Kris Stadsgaard

text: Stadsgaard aloitti ammattilaisuransa Nordsjællandista. Hän pelasi joukkueessa neljän kauden ajan yhteensä 41 ottelua. Kaudeksi 2007–2008 hän siirtyi italialaiseen Regginaan, mutta visiitti jäi vain kauden mittaiseksi ja hän palasi takaisin Pohjois-Eurooppaan. Hän teki sopimuksen norjalaisseura Rosenborgin kanssa.


title: Kris Stadsgaard

text: 31. elokuuta 2010 Stadsgaard siirtyi espanjalaiseen Málagaan nelivuotisella sopimuksella. Hän pelasi ensimmäisen ottelunsa joukkueessa 12. syyskuuta 2010 Zaragozaa vastaan.


title: Kris Stadsgaard

text: Stadsgaard teki ensiesiintymisensä Tanskan maajoukkueessa 12. elokuuta 2009 pelatussa ystävyysottelussa Chileä vastaan.


title: Caribou

text: Caribou on Elton Johnin kahdeksas studioalbumi. Se julkaistiin vuonna 1974. Albumi sisältää singlet "The Bitch is Back" ja "Don't Let the Sun Go Down on Me", jotka molemmat pääsivät Britannian ja Yhdysvaltain singlelistoille. Se nimettiin Caribou Ranch -studion, jossa albumi äänitettiin, mukaan.


title: Caribou

text: Kaikki kappaleet kirjoittanut Elton John ja Bernie Taupin.


title: Uudenkaupungin apokalyptinen madonna

text: Uudenkaupungin apokalyptinen madonna on veistosreliefi, jonka on tehnyt tallinnalainen Marquard Hasse noin vuonna 1430.


title: Uudenkaupungin apokalyptinen madonna

text: Johanneksen ilmestyksestä peräisin oleva apokalyptinen madonna oli varsinkin 1400-luvulta alkaen suosittu Neitsyt Marian kuvatyyppi, jossa Maria seisoo kuunsirpin päällä auringonsäteiden ympäröimänä. Aiheella oli erityistä uskonnollista merkitystä. Lopunajat tuntuivat olevan lähellä. Lisäksi paavi Sixtus IV:n sanotaan luvanneen vuonna 1470 tuhansia aneita niille, jotka lukevat Marian rukouksen aurinkoon pukeutuneina Marian kuvan ääressä.


title: Uudenkaupungin apokalyptinen madonna

text: Suomessa on ollut muitakin apokalyptisiä madonnoja, sekä veistoksia että kalkkimaalauksia. Uudenkaupungin veistos on näistä ensimmäinen. Reliefi on ollut keskushahmona alttarikaapissa, josta se on ainoa säilynyt osa.


title: Uudenkaupungin apokalyptinen madonna

text: Veistoksen huomiota herättävimpiä värejä ovat kulta ja sininen. Madonnan vartalo on taipunut loivaan s-asentoon gotiikan madonnien tapaan. Marian puvun etupuolella on voimakkaita draperioita. Hänen mekkonsa ja päällysviittansa peittävät jalat, joista näkyy punainen kengänkärki. Marian päässä on valkoinen liina ja sen päällä osin tuhoutunut kultainen kruunu.


title: Uudenkaupungin apokalyptinen madonna

text: Veistoksen alaosassa on ihmiskasvoinen siniharmaa kuu, jonka oikealle puolelle on polvistunut rukoilemaan haarniskaan pukeutunut ritari Gideon. Marian neitsyyteen viittaava lampaantalja on hänen edessään. Alareunassa on myös kaksi pientä enkeliä, jotka pitelevät Marian helmaa. Reliefin ympärillä olleesta siniharmaasta pilvikehyksestä on jäljellä vain alin osa. Alhaalla vasemmalla on vielä kohtaus, jossa kruunattu sibylla osoittaa etusormellaan Mariaa ja lasta keisari Augustukselle. Keisari istuu sinisellä valtaistuimella. Legendan mukaan Tiburin sibylla olisi esitellyt näyn apokalyptisestä madonnasta keisari Augustukselle jo Kristuksen syntymän aikoihin.


title: Fernando Fernández

text: Fernando Miguel Fernández Escribano (s. 2. kesäkuuta 1979 Málaga, Espanja) on espanjalainen jalkapalloilija, pelipaikaltaan hyökkäävä keskikenttäpelaaja.


title: Fernando Fernández

text: Fernando on pelannut Málagan sekä Real Madridin junioriakatemioissa. Madridiin hän siirtyi vuonna 1997 ja kolme vuotta myöhemmin hän teki ensiesiintymisensä edustusjoukkueessa kotiottelussa Zaragozaa vastaan. Hieman tämän jälkeen hän siirtyi lainasopimuksella Valladolidiin.


title: Fernando Fernández

text: Vuonna 2002 Fernando teki sopimuksen Betisin kanssa. Ensimmäisellä kaudellaan hän teki 35 ottelussa 15 maalia, kun joukkue sijoittui sarjassa kahdeksanneksi. Vuosien 2005–2008 aikana hänen roolinsa pieneni huomattavasti joukkueessa ja niin lopulta 27. kesäkuuta 2008 hän teki nelivuotisen sopimuksen Málagan kanssa.


title: Fernando Fernández

text: Hän teki ensimmäisen maalinsa joukkueessa 23. syyskuuta 2009 ottelussa Espanyolia vastaan. Toisella kaudellaan 2009–2010 hänen vastuunsa joukkueessa kasvoi niukan ensimmäisen kauden jälkeen. Otteluita toisella kaudella kertyi yhteensä 30.


title: Für immer jung

text: Für immer jung on Bushidon viidestoista single ja toinen single Heavy Metal Payback albumilta ja se julkaistiin marraskuussa 2008. Kappaleen sanoittivat Bushido, Bernhard Lloyd, Marian Gold ja Frank Mertens. Vierailevana artistina oli Karel Gott.


Captain Fantastic and the Brown Dirt Cowboy on Elton Johnin yhdeksäs studioalbumi, joka julkaistiin vuonna 1975.


title: Captain Fantastic and the Brown Dirt Cowboy

text: Se debytoi Billboard 200 -listan kärjessä, ja oli ykkösenä yhteensä seitsemän viikkoa. Vuonna 2003 se sijoittui sijalle 158 "Rolling Stonen" 500 kaikkien aikojen parasta albumia -listalla. Ainoa single albumilta on "Someone Saved My Life Tonight".


text: Alkuperäisen LP-levyn A-puoli päättyi kappaleeseen "Someone Saved My Life Tonight". Lisäksi C-kasettiversiossa (DJM Records ZCDJX 1, 1975) kappaleen "Curtains" jälkeen on vielä merkitty "Captain Fantastic and the Brown Dirt Cowboy (Reprise)".


title: Thorhild County

text: Thorhild County on 3 042 asukkaan (2006) maalaiskunta Kanadassa, Albertan provinssin keskiosassa. Kunnan keskuksena toimii Thorhildin asutuskeskus. Thorhild sijaitsee noin 86 kilometriä pohjoiseen provinssin pääkaupungista Edmontonista. Kunnan alueelta saa alkunsa pahamaineinen Fort McMurrayhyn johtava Highway 63 tie, jolla sattuu vuosittain useita onnettomuuksia.


title: Thorhild County

text: Kunta perustettiin 1. tammikuuta 1955 määrittelemällä alue joka yhdisti Abeen, Egremontin, Long Laken, Newbrookin ja Opalin asuinalueet sekä kuntaan kuului myös itsenäiset Radwayn ja Thorhildin kylät. 31. joulukuuta 1996 Radwayn kylä lakkautettiin ja se siirtyi Thorhildin kunnan osaksi. Thorhildin kylä yhdistettiin kuntaan 1. huhtikuuta 2009.


title: Loccumin luostari

text: Loccumin luostari on entinen sisterssiläisluostari Rehburg-Loccumissa, Saksassa, Ala-Saksin osavaltiossa.


title: Loccumin luostari

text: Loccumin luostari perustettiin Volkenrodan sisterssiläisluostarista käsin vuonna 1163. Se kasvoi nopeasti varakkaaksi ja sai valtakunnanluostarin statuksen Pyhässä saksalais-roomalaisessa keisarikunnassa. Tämä merkitsi käytännössä merkittävää paikallista autonomiaa.


title: Loccumin luostari

text: Uskonpuhdistuksessa Loccumin sisterssiläismunkkeja alkoi jo varhain siirtyä luterilaisiksi ja 1590-luvulla luostari oli luterilainen. Vuonna 1613 luostarin tunnustukseksi tuli Augsburgin tunnustus ja "Corpus doctrinae Julii" Lüneburgin herttuan Friedrich Ulrichin määräyksestä. Luostarin jumalanpalveluselämässä säilyi vahvoja aineksia reformaatiota edeltävältä ajalta. Myös apotin virka säilyi edelleen. Tunnetuimpia luterilaisia apotteja ovat olleet Gerhard Wolter Molanus (1677–1722) ja Luterilaisen maailmanliiton presidentti Hanns Lilje. Luostarissa on myös toiminut evankelinen pappisseminaari. Loccum on yhdessä Amelungsbornin luostarin kanssa jatkanut luterilaisena luostarina lähes katkeamatta nykypäivään saakka.


title: Jeff Gordon

text: Jeffery Michael "Jeff" Gordon (s. 4. elokuuta 1971 Vallejo) on yhdysvaltalainen uransa päättänyt kilpa-autoilija, joka ajoi NASCAR Sprint Cupissa 23 kautta vuosina 1993-2015. Hän voitti NASCAR-mestaruuden neljästi vuosina 1995, 1997, 1998 ja 2001. Hän on myös kolminkertainen Daytona 500 -kilpailun voittaja. Gordon kilpaili Hendrick Motorsports -tallissa Chevrolet Impalalla ja kuuluu nykyisin tallin johtohenkilöstöön.


title: Jeff Gordon

text: Gordon syntyi elokuussa 1971 Kalifornian Vallejossa ja varttui Pittsborossa, Indianassa. Nykyisin Gordon ja hänen perheensä asuvat Pohjois-Carolinan Charlottessa. Gordonilla ja hänen vaimollaan, Belgialaisella näyttelijä-mallilla Ingrid Vandeboschilla on kaksi lasta: tytär Ella Sofia ja poika Leo Benjamin.Suomalainen Ari Korkkanen toimi kiinteistöpäällikkönä heidän kodeissaan ja liikehuoneistoilla vuosina 1999-2012.


title: Biscayne Hanover

text: Biscayne Hanover (s. 1981) oli menestynyt amerikkalaissyntyinen ravihevonen. Se voitti Suomen raviradoilla ja kilpaili menestyksekkäästi myös Keski-Euroopassa. Sen omistaja oli hevoskasvattaja Hans Forsman ja sitä ovat ohjastaneet muun muassa Jorma Kontio ja Pekka Korpi.


title: Hans Forsman

text: Hans Forsman (9. elokuuta 1924 Helsinki – 5. elokuuta 2010 Helsinki) oli suomalainen hevoskasvattaja, joka toimi raviurheilun parissa.


title: Hans Forsman

text: Forsman oli koulutukseltaan sosionomi. Hän työskenteli aluksi vakuutustarkastajana, sen jälkeen teollisuusyrittäjänä. 1970-luvulla hän luopui yrityksistään ja muutti Sulkavalle, jossa hän vähitellen ryhtyi laajentamaan hevosalan yritystoimintaa. Hän teki hevoskauppaa ja piti useita talleja. Hänen maineikkain hevosensa oli 1980-luvulla menestynyt ori Biscayne Hanover, jota on ohjastanut Jorma Kontio.


title: Maaniitun koulu

text: Maaniitun koulu on Nurmijärven kirkonkylällä toimiva suomenkielinen, noin 340 oppilaan alakoulu (luokka-asteet 1–6). Koulun päärakennus on vuodelta 1990 ja laajennusosa vuodelta 2002. Keväällä 2017 henkilökuntaa oli 40, joista opetushenkilökuntaa oli 26. Koulun rehtorina toimii Pia Rauha.


title: Maaniitun koulu

text: Koulun vieressä sijaitsee Maaniityn päiväkoti.


title: Maaniitun koulu

text: Tammikuussa 2009 kaksi koulun oppilasta leikki tulen kanssa koulun ulkopuolella. Tuuletusaukon kautta tulipalo levisi koulun liikuntasalin lattiaeristeisiin aiheuttaen tumman, myrkyllisen savun ja pistävän hajun. Koulu evakuoitiin nopeasti ilman henkilövahinkoja. Koulun sisätilat eivät vauroituneet, mutta savua ja nokea levisi muualle kouluun ilmastoinnin kautta. Liikuntasali korjattiin vuonna 2014.


title: Maaniitun koulu

text: Kouluun on suunniteltu 9 miljoonan euron peruskorjausta, joka on tarkoitus toteuttaa vuosina 2019-2020.


title: Nuori mylläri

text: Nuori mylläri on Valentin Vaalan ohjaama suomalainen romanttinen komediaelokuva vuodelta 1958. Se perustuu Maiju Lassilan näytelmään "Nuori mylläri" (1912).


title: Nuori mylläri

text: Pääosia näyttelevät Martti Kuningas ja Teija Sopanen. Kuninkaan lauluosuudet esittää Olavi Virta. Mukana ovat myös Helsingin Teatteriorkesteri, Trubaduurit-yhtye ja Metro-tytöt sekä paljon nuoria teatterikoululaisia.


title: Nuori mylläri

text: Elokuvassa kylään saapuu nuori mies, joka on nyt jo kuolleen aiemman myllärin avioton poika. Hän ryhtyy mylläriksi ja ihastuttaa kylän tyttöjä, mikä herättää katkeruutta kylän muissa nuorukaisissa. Mylläriin kohdistuu moralistista arvostelua, vaikka tämä tosiasiassa on rakastunut vain räätälin tyttäreen.


title: Nuori mylläri

text: Elokuvaa on luonnehdittu jäykäksi ja teatterimaiseksi ja se on luokiteltu kuuluvaksi Vaalan huonoimpiin.


title: Spider-Man: Shattered Dimensions

text: Spider-Man: Shattered Dimensions on vuoden 2010 syyskuussa julkaistu toimintaseikkailupeli. Se perustuu Marvelin sarjakuvasankari Hämähäkkimiehen sarjakuviin ja sekoittaa keskenään neljän eri sarjakuvasarjan universumit.


title: Spider-Man: Shattered Dimensions

text: Pelin jokaisen universumin Hämähäkkimiehellä on eri ääninäyttelijä. Heistä jokainen on aikaisemmin ollut sankarin roolissa eri Hämähäkkimiesanimaatiosarjoissa. Näyttelijöitä ovat: Dan Gilvezan, Christopher Daniel Barnes, Neil Patrick Harris ja Josh Keaton.


title: Spider-Man: Shattered Dimensions

text: Artefakti nimeltä "Tablet of Order and Chaos" särkyy palasiksi Hämähäkkimiehen ja Mysterion välisen taistelun aikana. Voimaa pursuavat palaset leviävät useisiin universumeihin, aiheuttaen näin vaaraa. Madame Web kutsuu neljän eri universumin Hämähäkkimiehet auttamaan palasten takaisin saamisessa. Hämähäkkimiehet ovat: Hämmästyttävä (tavallinen, 616-universumin), Noir (1930-luvun Hämähäkkimies), 2099 (tulevaisuuden Hämähäkkimies) ja Ultimate Hämähäkkimies, jolle Madame Web antaa pelin ajaksi Venom-symbiootin voimat (nuorempi Hämähäkkimies vaihtoehtoisessa universumissa).


title: Spider-Man: Shattered Dimensions

text: Pelaajalla on käytössään neljä eri versiota Hämähäkkimiehestä, Amazing, Noir, 2099 ja Ultimate universumeista. Jokaisella pelattavalla Hämähäkkimiehellä on omat erikoisuutensa ja taistelutekniikkansa. Sen myötä pelin kentät on suunniteltu näitä silmällä pitäen.


title: Spider-Man: Shattered Dimensions

text: Amazing Hämähäkkimiehellä pelaaja liikkuu eniten seittien avulla. Sen liikkeet painottuvat ketteryyteen ja hyökkäyksissään käyttää useita erinäisiä seittihyökkäyksiä, joissa on sekoitus lähi- ja kaukotaistelua.


title: Spider-Man: Shattered Dimensions

text: Noir nojaa puolestaan Metal Gear Solid:maiseen hiiviskelyyn ja Hämähäkkimies osaa piiloutua vihollisilta varjoihin. Viholliset taltutetaan useimmiten yllätyksellisesti kaappaamalla nämä äänettömästi seittiin vangiksi.


title: Spider-Man: Shattered Dimensions

text: 2099:n Hämähäkkimies käyttää hyväkseen asun tuomaa nopeutta, akrobaattisia kykyjään ja nopeutettua näkökenttää, joka ikään kuin hidastaa ympäristöään. Lähitaisteluissa tavanomaiset kynnet tuovat etua rikollisia vastaan.


title: Spider-Man: Shattered Dimensions

text: Ultimate Hämähäkkimies käyttää symbiootin mustaa asua, joka antaa hahmolle suuremmat voimat ja se kykenee tuottamaan taistelun aikana symbioottisia piikkejä ja lonkeroita, jotka toimivat ikään kuin kehonsa pidennyksinä. Hahmo voi mennä Rage-tilaan, jossa tämän voimat kasvavat Rage-palkin täyttyessä. 2099 ja Ultimate hämähäkkimiehien voimia säätelee voimapalkki.


title: Spider-Man: Shattered Dimensions

text: Pelissä on lyhyitä ensimmäisestä persoonasta kuvattuja nyrkkitaisteluita.


title: Honkalampi-keskus

text: Honkalampi-keskus on Pohjois-Karjalan sairaanhoito- ja sosiaalipalvelujen kuntayhtymän (Pkssk) sosiaalipalvelujen, erityisesti kehitysvammaisten palvelujen osaamiskeskus. Keskus syntyi Honkalammen keskuslaitoksen nimellä 1969. Kun kehitysvammaisten laitoshoidon osuus on vähentynyt, on keskuksen toiminta laaja-alaistunut. Henkilökuntaa on 211 (vuonna 2010).


title: Honkalampi-keskus

text: Keskuksen päätoiminnot ovat Liperin Ylämyllyn lähellä Honkalammella. Koko Pohjois-Karjalassa asuu noin 1 500 kehitysvammaista, joista tuhatkunta saa vuosittain keskuksen palveluja. Honkalampi-keskuksen laitososastolla Honkalammella on 89 asiakaspaikkaa, joista seitsemänkymmentä on tarkoitettu pitkäaikaishoidossa oleville.


title: Honkalampi-keskus

text: Honkalampi-keskuksen koulussa (entinen harjaantumiskoulu) on noin 35 oppilasta.


title: Nikolai Nikolajevitš (vanhempi)

text: Suuriruhtinas Nikolai Nikolajevitš (; 8. elokuuta 1831 Tsarskoje Selo – 25. huhtikuuta 1891 Alupka) oli keisari Nikolai I:n ja Aleksandra Fjodorovnan kolmas poika. Häntä voidaan myös kutsua Nikolai Nikolajevitš vanhemmaksi, jotta hänet erotettaisiin pojastaan Nikolai Nikolajevitš Romanovista. Hän sai sotilaskoulutuksen ja komensi Venäjän Tonavan armeijaa 1877–1878 Turkin sodassa.


title: Paragon

text: Paragon voi tarkoittaa seuraavia:


title: Josef Calamnius

text: Josef Gabrielinpoika (Josephus Gabrielis) Calamnius (1660 tai 1665 – 1716 Haapajärvi) oli suomalainen pappi ja runoilija.


title: Josef Calamnius

text: Calamniuksen vanhemmat olivat Iin kirkkoherra Gabriel Gabrielinpoika Calamnius ja Anna Tuomaantytär Florinus. Hän pääsi ylioppilaaksi 1686 ja opiskeli sitten Turun akatemiassa. Calamnius toimi vuodesta 1692 Kalajoen pitäjänapulaisena ja vuodesta 1695 Haapajärven kappalaisena. Calamnius osti 1698 Haapajärveltä Kattiluksen talon ja hän viljeli vuodesta 1709 myös autioksi jäänyttä Leppälän taloa.


title: Josef Calamnius

text: Calamnius on todennäköisesti tehnyt vuonna 1700 julkaistun kalevalamittaisen runoteoksen "Ilo Laulu Ylitzen Sen suloisen Voiton…" jonka tekijänä on nimimerkki "I.G.H.S.". Runon aiheena oli ruotsalaisten samana vuonna Viron Narvassa saama voitto venäläisistä. Myös Josef Calamniuksen poika Gabriel Calamnius harrasti kalevalamittaisten runojen tekoa.


title: Josef Calamnius

text: Isonvihan aikana Josef Calamnius, hänen poikansa Gabriel ja vävynsä Johannes Enqvist piileksivät venäläisiä miehittäjiä metsissä syksystä 1713 pääsiäiseen 1714, mutta tämän jälkeen Calamnius saattoi palata hoitamaan papin virkaansa.


title: Josef Calamnius

text: Josef Calamnius oli naimisissa turkulaisen kauppiaan Herman Thorwösten tyttären Helena Thorwösten kanssa. Heillä oli 10 lasta.


title: Carnegie

text: Carnegie voi viitata seuraaviin:


title: Kultaperäkasikki

text: Kultaperäkasikki ("Cacicus cela") on laajalla alueella Keski- ja Etelä-Amerikassa tavattava turpiaaleihin kuuluva varpuslintu.


title: Kultaperäkasikki

text: Kooltaan kultaperäkasikki on 23–29 cm ja koiras on naarasta kookkaampi. Väritykseltään laji on pääosin kiiltävän musta. Siipilaikku, alavatsa ja perä ovat väriltään kirkkaan keltainen. Kultaperäkasikin nokka on väriltään valkoinen ja silmän iiris on sininen.


title: Kultaperäkasikki

text: Kultaperäkasikin levinneisyysalue ulottuu Panaman länsiosista etelään aina Bolivian pohjoisosiin ja Brasiliaan. Lisäksi lajia tavataan myös Trinidad ja Tobagossa. Linnun elinympäristöä ovat metsien reunamaat, metsät ja puoliavoimet ympäristöt, joilla kasvaa yksittäisiä puita.


title: Kultaperäkasikki

text: Kultaperäkasikit liikkuvat suurina ryhminä. Laji pesii kolonioissa ja yhdessä puussa voi olla jopa sata pussimaista pesää. Pesä sijaitsee usein joessa olevassa saaressa sijaitsevassa puussa, jossa on usein myös herhiläispesä. Herhiläiset suojaavat pesiä petolinnuilta ja joessa elävät kaimaanit ja saukot syövät käärmeitä, jotka voisivat myös olla uhkana pesiville linnuille. Herhiläisten arvellaan myös karkottavan kärpäsiä, joilla on loisina punkkeja, jotka poikasiin tarttuessaan voivat tappaa ne. Yhteispesinnästä on etua myös petolintujen karkottamisessa. Jos pedot onnistuvat tuhoamaan pesiä, naaraat rakentavat uuden koloniaan toiseen puuhun. Parhaissa pesäpuissa on eniten pesiä.


title: Risto Sassali

text: Risto Sassali (10. helmikuuta 1928 Raahe – 25. marraskuuta 1985 Oulu) oli suomalainen Raahessa asunut runoilija.


title: Risto Sassali

text: Raahen Katinhännässä syntynyt Sassali kävi neljä luokkaa Raahen seminaarin harjoituskoulua ja sen jälkeen Raahen keskikoulua. Koulu jäi kuitenkin kesken, kun hän karkasi kahden toverinsa kanssa merille koulun neljänneltä luokalta. Myöhemmin Sassali kävi vielä Ruona Oy:n ammattikoulua.


title: Risto Sassali

text: Sassali työskenteli pitkään höyrylaivan lämmittäjänä ja vuosina 1956–1961 hän palveli myös Ranskan muukalaislegioonassa Algeriassa – myöhemmin hän mainitsi vain saaneensa Saharan kuumasta auringosta kurkkuunsa ikuisen janon. Päästyään legioonasta Sassali vietti kulkurielämää kiertäen ympäri Ranskaa. Hän sairastui lopulta keuhkokuumeeseen ja joutui sairaalaan. Saatuaan tietää isänsä kuolleen ja jättäneen pienen perinnön Sassali palasi Suomeen ja Raaheen.


title: Risto Sassali

text: Sassali työskenteli sitten sorvaajana Raahe Oy:ssä ja Kone Oy:ssä, mutta alkoholinkäyttö aiheutti aina välillä katkoksia työssäkäyntiin.


title: Risto Sassali

text: Sassali aloitti kirjoittamisen jo 14–15-vuotiaana ja ensimmäiset hänen runonsa julkaistiin 1950 tai 1951 Merimies-lehdessä. Sittemmin Sassali kirjoitti myös raahelaisiin lehtiin ja Raahelainen-lehdessä julkaistiin Sassalin kirjoittamia ”avorismeja”, joiden aiheet liittyivät raahelaiseen elämään ja kaupungin tapahtumiin. Sassalin runot käsittelivät pääasiassa merimieselämää, mutta hän kirjoitti myös riimitettyjä Raahe-aiheisia runoja.


title: Risto Sassali

text: Risto Sassalilla on ranskalaisen naisen kanssa poika ajalta, jolloin hän toimi muukalaislegioonan jälkeen Pariisissa jonkin aikaa muun muassa elokuvaohjaajan henkivartijana. Hänen poikansa, merikapteenin, vierailu 1980-luvulla Suomessa ilahdutti Ristoa suuresti.


title: Risto Sassali

text: Sassali sai Raahen kaupungin taidetunnustuspalkinnon 1980 ja hän oli kunniavieraana kesällä 1985 pidetyillä Pekanpäivillä, kun Raahen Laulutoverit esittivät Kaj Chydeniuksen Sassalin tekstiin säveltämän "Tramppi"-laulun. Raahen Laulutoverit julkaisi myös vuonna 2001 "Tramppi-cd:n", jolla on Sassalin runoja lauluiksi sovitettuina.


title: Risto Sassali

text: Risto Sassali kuoli tapaturmaisesti Oulussa marraskuussa 1985 jäätyään junan alle.


title: Lyijykarbonaatti

text: Lyijykarbonaatti (PbCO) on valkoinen lyijyn suola. Sitä voidaan valmistaa yhdistämällä lyijyasetaattia sekä hiilidioksidia. Luonnossa se esiintyy serussiitti mineraalina, jota on löydetty mm. Saltvikin Åsbackan rapakivigraniitista.


title: Lyijykarbonaatti

text: Lyijykarbonaatti ei ole herkästi syttyvä, mutta syttyessään muodostaa haitallisia tai myrkyllisiä kaasuja.


title: T’Keyah Crystal Keymáh

text: T’Keyah Crystal Keymáh (alkuperäiseltä nimeltään Crystal Walker; s. 13. lokakuuta 1962) on yhdysvaltalainen näyttelijä, joka on esiintynyt muun muassa televisiosarjoissa "In Living Color", "Cosby" ja "That’s So Raven".


title: Jalkapallon suomenmestaruuskilpailut 1917

text: Jalkapallon Suomen mestaruuskilpailuun 1917 ilmoittautui 13 joukkuetta. Mestaruus ratkaistiin cup-kilpailussa, jossa otteluparit muodostettiin välierävaiheeseen saakka alueellisiksi. Mestariksi selviytyi Helsingin Jalkapalloklubi.


text: ÅIFK:n ja Riennon olisi pitänyt uusia toisen kerran, mutta Riento luovutti kahden tasapelin jälkeen.


title: Killinmäki

text: Killinmäki () on yksi Kirkkonummen kylistä, joka sijaitsee Vanhan Rantatien varressa Jorvaksen ja Tolsan rautatieasemien välisellä alueella. Kylä on saanut nimensä entisestä Gillobackan kartanosta, jonka maille samanniminen kylä on muodostunut. Nykyisin kylä on tunnettu erityisesti sen alueella olevasta Killinmäen laitoksesta, joka on Helsingin kaupungin omistama ja ylläpitämä kehitysvammaisten palvelu- ja hoitolaitos. Laitos valmistui vuonna 1979, ja se oli samana vuonna Kajaaniin valmistuneen laitoksen ohella viimeinen Suomeen valmistunut kehitysvammaisten niin sanottu keskuslaitos. Laitosalue muodostaa keskeisen osan Killinmäen kylästä.


title: Killinmäki

text: Vuonna 1979 valmistuneen nykyaikaisen laitoksen avulla pyrittiin vastaamaan kehitysvammaisten ja heidän omaistensa tarpeisiin. Killinmäen suunnittelu oli kuitenkin aloitettu jo yli kymmenen vuotta aiemmin, joten laitos oli tavallaan vanha jo valmistuessaan. Killinmäen tilat tarjosivat joka tapauksessa huomattavaa parannusta kehitysvammaisten asumiseen ja myös pienimuotoiseen tutkimustyöhön. Muun muassa Arvo Ylpön tiedetään todenneen, että Killinmäessä voi "suorittaa oikein operatsiooneja".


title: Killinmäki

text: Avohuollon kehittyessä ja yleisten palveluiden käyttömahdollisuuksien parantuessa kehitysvammaisten hoitolaitosten rakennussuunnitelmia alettiin kuitenkin jo 1970-luvulla supistaa, ja Killinmäen ja Kajaanin laitokset jäivät viimeisiksi uusiksi keskuslaitoksiksi. Helsingin kaupunki on 2000-luvulla päättänyt kansainvälisten esimerkkien rohkaisemana vähitellen lopettaa kaupungin laitosten, Killinmäen ja Sofianlehdon toiminnan. Laitosten lopettaminen perustuu myös vuonna 2008 kansainvälisesti voimaan tulleeseen YK:n vammaisten ihmisten oikeuksia koskevaan sopimukseen. Suomen hallitus allekirjoitti sopimuksen vuonna 2007 ja otti sen käyttöön vuonna 2016. Sopimuksen on tulkittu edellyttävän, että laitosasuminen korvataan yksilöllisemmillä asumisratkaisuilla. Laitokset on tarkoitus korvata uusilla ryhmäkodeilla, joita tulee yhteensä parikymmentä eri puolille Helsinkiä.


title: Killinmäki

text: Killinmäen laitos on kuin pieni rivitaloalue luonnon keskellä. Siellä on ollut noin 100 huollettavaa asukasta ja hoitohenkilökuntaa yhteensä noin 120. Asukkaat asuvat pienryhmissä viidessä eri talossa. He saavat palveluita hoitohenkilökunnalta, vammaisneuvolan erityistyöntekijöiltä, talon omilta terapeuteilta sekä terveyskeskuksen hammashoitolasta. Laitoksen ohjaajat järjestävät asukkaille niin työ- ja päivätoimintoja kuin vapaa-ajan palveluja, ja heidän hyvinvoinnistaan huolehtii monipuolinen tukipalveluhenkilöstö.


title: Killinmäki

text: Killinmäen yhteisö on tullut tunnetuksi erityisesti kehitysvammaisten kunnioittamisesta ja heidän ottamisesta mukaan yhteisten asioiden suunnitteluun ja päättämiseen. Laitos on ollut kuin pieni kyläyhteisö, jossa kaikista asukkaista on pidetty kokonaisvaltaisesti hyvää huolta. Sekä omaisten että asukkaiden mielestä kehitysvammaisten asuminen, hoito, terapiat ja yleensä elinolosuhteet ovat olleet Killinmäessä hyvissä ja ammattimaisissa käsissä.


title: Karl Brown

text: Karl Brown (26. joulukuuta 1896 Pennsylvania, Yhdysvallat – 25. maaliskuuta 1990 Kalifornia, Yhdysvallat) oli yhdysvaltalainen elokuvaaja, ohjaaja ja käsikirjoittaja. Hän oli naimisissa Edna Mae Cooperin kanssa noin vuodesta 1918. Brown työskenteli 1912–1913 laboratorioapulaisena, sen jälkeen hän oli vastuussa negatiivien kehityksestä Kinemacolor Companyssa New Yorkissa. Ensimmäinen tehtävä elokuvassa hänellä oli 1914, jolloin hän otti stillkuvat "The Spoilersista". Vuosina 1914–1920 hän työskenteli avustajana ja erikoistehosteiden valokuvaajana D. W. Griffithin palveluksessa. Hän palveli armeijassa ensimmäisessä maailmansodassa ja sen jälkeen 1920–1926 kuvaajana Paramountilla. 1920-luvulla hän oli apulaisleikkaajana ja ohjasi ensimmäisen elokuvansa "His Dog" 1927. Sen jälkeen hän ohjasi ja käsikirjoitti.


title: Hanna Mattila

text: Lempi Johanna (Hanna) Mattila (9. elokuuta 1899 Haapajärvi – 19. joulukuuta 1978 Helsinki) oli suomalainen sairaanhoitaja ja kirjailija.


title: Hanna Mattila

text: Hanna Mattilan vanhemmat olivat maanviljelijä Juho Juhonpoika Mattila ja tämän toinen puoliso Johanna Kaarlentytär Kuona (Järvikuona). Mattila kävi kansakoulun ja Haapaveden kotitalousopiston toimien sitten kotitalousneuvojana Suolahdessa, Aänekoskella, Kainuussa ja Haapajärvellä. Hän kävi 1925–1928 Oulun lääninsairaalan sairaanhoitajatarkoulun ja toimi vuodesta 1931 sairaanhoitajana Oulaisten parantolassa.


title: Hanna Mattila

text: Mattila aloitti kirjoittamisen 1940-luvun alussa aluksi runoilla ja novelleilla. Hän sai kolmannen palkinnon erään lehden järjestämässä novellikilpailussa ja kymmenen hänen novelliaan julkaistiin. Jatkosodan aikana Mattila alkoi kirjoittaa romaanikäsikirjoitusta toimiessaan sairaanhoitajana eri sotasairaaloissa. Tämä käsikirjoitus julkaistiin "Kukkaistyttö"-nimisenä romaanina 1944.


title: Pionerski

text: Pionerski () on kaupunki Kaliningradin alueella Venäjällä. Se sijaitsee Itämeren rannalla 36 kilometriä Kaliningradista luoteeseen. Kaupungista on rautatieyhteys Kaliningradiin, Primorskiin ja Zelenogradskiin. Asukkaita on 11 800 henkeä (vuonna 2009).


title: Pionerski

text: Paikkakunta on perustettu vuonna 1254. Vuoteen 1945 se kuului Saksan Itä-Preussiin nimellä Neukuhren. Nykyisen nimensä se sai vuonna 1946. Pionerskissa on kalastussatama ja kalateollisuutta. Seutu on suosittua lomanviettoaluetta.


title: Polessk

text: Polessk () on kaupunki Kaliningradin alueella Venäjällä. Se sijaitsee Kuurinhaffiin laskevan Deimajoen varrella 49 kilometriä Kaliningradista koilliseen. Kaupunki on Polesskin piirin keskus. Sen kautta kulkee Kaliningradin ja Sovetskin välinen rautatie. Asukkaita on 7 600 henkeä (vuonna 2009).


title: Polessk

text: Paikkakunta on perustettu 1200-luvulla. Vuoteen 1945 saakka se kuului Saksan Itä-Preussiin nimellä Labiau. Nykyisen nimensä se sai vuonna 1946. Kaupungissa toimii mm. elintarviketeollisuutta.


title: Edvard Merikari

text: Edvard Merikari (sukunimi aik. "Asp"; 2. huhtikuuta 1869 Puolanka – 8. toukokuuta 1953 Ii) oli suomalainen runoilija, toimittaja, kirjanpitäjä ja kirjailija.


title: Edvard Merikari

text: Merikarin vanhemmat olivat ruukin kirjanpitäjä, kunnankirjuri Jaakko Asp ja Liisa Puhakka. Hänen sisarensa oli runoilija Isa Asp.


title: Edvard Merikari

text: Merikari pääsi ylioppilaaksi Oulun Suomalaisesta Yksityislyseosta 1890 ja työskenteli aluksi maanviljelijänä Puolangalla. Hän oli 1895–1901 opettajana useilla paikkakunnilla eri puolilla Suomea. Vuosina 1901–1903 Merikari opiskeli Helsingissä Suomen Liikemiesten Kauppaopistossa. Hän oli sitten toimittajana Uusi Suometar-lehdessä ja 1907–1912 hän asui Yhdysvalloissa toimien amerikansuomalaisten lehtien toimittajana.


title: Edvard Merikari

text: Suomeen palattuaan Merikari oli Suomen Lähetysseuran kustannusliikkeen päätoimisena hoitajana 1912–1917 ja valtioneuvoston kirjapainon kirjanpitäjänä 1917–1936. Hän avusti myös Oulussa ilmestyvää Kaleva-lehteä. Eläkkeelle jäätyään kamreerin arvonimen saanut Merikari muutti 1938 Iin Asemakylään asumaan. Eläkevuosinaan hän kirjoitti runsaasti tilapäisrunoja merkkipäiviä ja juhlia varten sekä laati paikallishistoriaan ja kotiseutuaiheisiin liittyneitä kirjoituksia joita julkaistiin muun muassa Kalevassa.


title: Edvard Merikari

text: Merikari julkaisi hengellisiä kirjoja ja hän kirjoitti myös paljon hengellistä ja isänmaallisaiheista runoutta. Tunnetuin Merikarin runoista on 1952 Kaltio-lehdessä ilmestynyt "Wanahan Oulun kuva". Merikari sävelsi myös joitain runojaan ja hän sävelsi myös sisarensa Isa Aspin "Aallon kehtolaulu"-runon.


title: Jakob Andrissanpoika

text: Jakob Andrissanpoika eli Jaakko Andreaanpoika toimi laamannina Satakunnassa ja Varsinais-Suomessa, missä toimessa Ruotsin vallanpitäjien välikappaleena hän toteutti ruotsalaisen lainkäytön vähittäistä siirtymistä Suomen puolelle.


title: Jakob Andrissanpoika

text: Vanhin kirjallinen merkintä Jakob Andrissanpojasta löytyy tammikuulta 1331, jolloin hän ripusti Kokemäenjoella sinettinsä Klaus Pentinpojan panttikirjeeseen Satakunnan maakunnan ja Turun linnanpäällikön sinettien rinnalle. Toukokuun 30. päivänä 1344 Jaakko (nyt patronyymillä Maunonpoika), joka sanoo olevansa ”legifer in Finlandia”, ilmoittaa olleensa Ulvilassa todistajana eräässä tiluskaupan vahvistuksessa. Vajaa kolme vuotta myöhemmin 11. maaliskuuta 1347 hän täydentää ja korjaa aikaisempaa ilmoitustaan selittämällä, ettei hän ollut ko asiassa maanluovutuksen todistajana (vidhaerwaroman), vaan ”meidän lakiemme mukaan” toisena maanluovutuksen välimiehenä. Tällä kertaa Jaakko käyttää titteliä ”legifer parcium orientalium iuris finnonici”. Hänen isännimensä on nyt Andreas, joka on ollut hänen sinetissään jo 1344.


title: Jakob Andrissanpoika

text: Jaakon 1347 käyttämä titteli on suomeksi ”sen Itämaan osan laamanni, joka kuuluu suomalaisen oikeuden piiriin”. Tästä voi päätellä, että ”suomalainen oikeus” käsitettiin vastakohtana ”ruotsalaiselle” tai ”Helsinglandin oikeudelle”. Siten Satakunnassa ja Varsinais-Suomessa toimi erityinen laamanni niillä alueilla, missä vielä monissa asioissa noudatettiin suomalaista tapaoikeutta, joka on ollut jonkin verran erilaista alun perin, mutta 1300-luvulla kaiketi jo niin samankaltaista, että sama laamanni on voinut toimia kummassakin. ”Suomalaisen lain” rinnalla oli voimassa maanlain yleistymiseen asti ruotsalaisten uudisasukkaiden oikeus.


title: Jakob Andrissanpoika

text: Jaakko toimi laamannina murroskautena ennen siirtymistä yksinomaan ruotsalaiseen lainkäyttöön. Tästä voi päätellä hänen olevan suomalainen tai ainakin suomalaisiin tapoihin perehtynyt. Hän omisti Ahvenanmaan Getassa yhden bolin kokoisen tilan, jonka hän vaihtoi piispa Pentin kanssa jolloinkin tämän virkakaudella 1321-38 Ulvilan Sunniemeen ja Toukariin. Tässä yhteydessä hän myös ilmoitti, että hänen veljensä oli Kokemäen kirkkoherra Stigulf ja tämän veljiä – itse asiassa velipuolia – ahvenanmaalaiset rälssimiehet ja voudit Niilo ja Sigurd, jotka olivat Maunu Byskallen ja Dalkarbyn Margaretan poikia. Veljekset Stigulf ja Jaakko ilmoittivat molemmat olevansa Kokemäeltä (de Kumo). Tämä ilmenee heidän sinetistään. Stigulfin kohdalla ilmoitus on helposti ymmärrettävä, koska hän oli Kokemäen kirkkoherra, ja varsin todennäköisesti Jaakkokin on halunnut sinetillään ilmaista pääasiallisen asuinpaikkansa, josta käsin hän on hoitanut oikeudellisia tehtäviään. 1353 Maunu Jaakonpojan kirje antaa viitteen siitä, että tämän isä Jaakko Andreaanpoika oli jo kuollut.


title: Jakob Andrissanpoika

text: Jaakon veli Stigulf (Stigolphus Andrisson) oli Kokemäen ensimmäinen nimeltä tunnettu kirkkoherra. Hänestä on maininta 1321 ja 1338. Yhden teorian mukaan Ulvila olisi saanut nimensä hänen mukaansa. Satakunnan keskiaikaisesta papistosta rälssimiehiä oli neljä hänen lisäkseen. Stigulf oli myös kanunki eli kaniikki ja Turun tuomiokapitulin jäsen.


title: Jakob Andrissanpoika

text: Jakob Andrissanpojan vanhemmat olivat ahvenanmaalaiset Anders av Bolstaholm sekä laajoja maita omistanut Dalkarbyn Margareta. Jaakon lapsista tunnetaan kaksi. Nimeltä tuntematon tytär oli laamanni Jakob Kurjen puoliso. Toinen lapsi on edellä mainittu Maunu Jaakonpoika, jonka tytär Kristina Magnuksentytär oli mahdollisesti naimisissa asemies Kort Bitzerin kanssa ja joka näin olisi valtaneuvos, Etelä-Suomen laamannin Henrik Bitzin (n. 1395-1458) äiti ja piispa Konrad Bitzin isoäiti.


title: Harvest Records

text: Harvest Records oli brittiläinen levy-yhtiö, jonka EMI perusti vuonna 1969 alamerkiksi progressiiviselle rockmusiikille. Yhdysvalloissa Harvestin jakelijana toimi Capitol Records. Kuuluisia Harvestille kuuluneita yhtyeitä olivat muun muassa Deep Purple, Pink Floyd, The Move, Electric Light Orchestra ja Kayak.


title: Tommy Solomon

text: Tommy Solomon (morioriksi "Tame Horomona Rehe") (7. huhtikuuta 1884 Waikaripi - 19. maaliskuuta 1933 Manukau) oli chathamsaarelainen yrittäjä ja maanviljelijä, sekä viimeinen puhdasverinen moriori. Morioreiden jälkeläiset näkivät hänet yhteisönsä johtohahmona, vaikka kulttuurillisesti Tommy Solomon oli pikemminkin maori.


title: Tommy Solomon

text: Tommy Solomon oli Rangitapua Horomona Rehen ja Ihimaera Te Teiran ainut hengissä selvinnyt lapsi. Hänen vanhempansa kuuluivat Owenga ja Otonga morioriheimoihin. Hän syntyi Waikaripissa, mutta vietti nuoruutensa Manakaun moriorireservaatissa Manukaussa Chathamsaaren kaakkoisosassa. Hän sai peruskoulutusta Te Onen koulussa, mutta jätti sen kesken vuoden 1897 tienoilla voidakseen auttaa isäänsä töissään ja pitääkseen huolta sairastuneesta äidistään. Elokuussa 1900 hän osallistui lintujenmetsästysreissulle veneillä yhdessä 12 muun kanssa. Kaksi matkaan lähtenyttä venettä kaatui ja 9 metsästämään lähtenyttä kuoli. Solomon oli yksi kolmesta henkiinjääneestä. 30. syyskuuta 1903 hän meni naimisiin Ada Fowlerin kanssa, joka kuului Ngai Tahun maoriheimoon. Kaksikko muutti vuokramaille Whareamaan, jossa Tommy kasvatti lampaita. Morioreiden kuollessa Rehen suvun omistus morioreiden maa-alueista kasvoi. Hänen isänsä perusti maille menestyksekkään lammastilan. Vuonna 1915 molemmat Tommyn vanhemmista kuolivat ja hän otti 7 000 lampaan tilan omaan hoitoonsa. Tommy meni uusiin naimisiin 21. lokakuuta 1913 Whakarawa Fowlerin kanssa, joka oli Adan sisaruksen tytär. Avioliitossa syntyi kolme poikaa ja kaski tytärtä.


title: Tommy Solomon

text: Solomonin maine lampaankasvattajana kasvoi 1920-luvulla ja hänen tätinsä Paranihia Hetan kuoltua hänestä tuli viimeinen täysverinen moriori. Lampaidenkasvatuksen ohella hän toimi paikallisen koulun komiteassa, kasvatti ravihevosia ja valmensi paikallista jalkapalloseuraa. Vuonna 1924 hänestä tuli maorien Rātana-kirkon kannattaja. Solomon kuoli keuhkokuumeeseen ja sydänkohtaukseen kotonaan Manukaussa 19. maaliskuuta 1933.


title: Marien Ngouabi

text: Marien Ngouabi (vaihtoehtoinen kirjoitustapa "N’Gouabi"; 31. joulukuuta 1938 Ombellé – 18. maaliskuuta 1977 Brazzaville) oli Kongon tasavallan valtionpäämies vuosina 1968–1977. Hän sai sotilaskoulutuksen Ranskassa 1960-luvun alussa.


title: Marien Ngouabi

text: Hän kaappasi vallan vuonna 1968 syrjäyttäen presidentti Alphonse Massamba-Débatin yksipuoluehallinnon. Ngouabi jatkoi edeltäjänsä sosialistista politiikkaa, mutta perustuí oman puolueensa, Kongon työväenpuolueen (PCT). Vuonna 1970 hän julisti Kongon marksilaiseksi kansantasavallaksi, ja PCT:n sen ainoaksi sallituksi puolueeksi. Vuonna 1977 salamurhaaja surmasi Ngouabin 18. maaliskuuta.


title: Marien Ngouabi

text: Ngouabin kuolinpäivä on kansallinen juhlapäivä Kongossa.


title: Vuokkijärvi (Suomussalmi, Ala-Vuokki)

text: Vuokkijärvi on noin 30 kilometrin pituinen, kapeahko järvi Suomussalmella Hyrynsalmen reitillä ja Oulujoen vesistössä.. Järven rannalla on Ala-Vuokin kylä.


title: Vuokkijärvi (Suomussalmi, Ala-Vuokki)

text: Vuokkijärveä säännöstellään poikkeuksellisen voimakkaasti: säännöstelyrajojen väli on peräti kuusi metriä (183,72–189,72 m). Järvi laskee länsipäästään Niipaskosken kautta Parvajärveen.


title: Vuokkijärvi (Suomussalmi, Ala-Vuokki)

text: Suomussalmella on myös pienempi Vuokkijärvi itärajalla.


title: Jalkapallon suomenmestaruuskilpailut 1918

text: Jalkapallon Suomen mestaruuskilpailuun 1918 ilmoittautui 8 joukkuetta. Joukkueet ratkaisivat mestaruuden ennalta laaditun pudotussysteemin mukaan ja mestariksi selvisi Helsingin Jalkapalloklubi.


title: Vuokkijärvi

text: Vuokkijärvi voi viitata näihin:


title: Still Alive... and Well?

text: Still, Alive... and Well? on Megadethin kokoelma-albumi, joka julkaistiin 10. syyskuuta 2002. Levy oli yhtyeen viimeinen julkaisu perustajajäseniin kuuluvan basisti David Ellefsonin kanssa ennen tämän paluuta yhtyeeseen vuonna 2010. Albumin nimi on sitaatti Dave Mustainen vastauksesta haastattelijan kysymykseen siitä, mitä hän haluaisi kirjoitettavan hautakiveensä.


title: Still Alive... and Well?

text: Albumin kuusi ensimmäistä kappaletta ovat livetaltiointeja, jotka on nauhoitettu Web Theatressa Phoenixissa, Arizonassa 17. marraskuuta 2001. Seuraavat kuusi kappaletta ovat studiotaltiointeja, jotka on julkaistu yhtyeen albumilla "The World Needs a Hero".


title: Still Alive... and Well?

text: Kaikki kappaleet sanoittanut ja säveltänyt Dave Mustaine, ellei toisin mainita.


title: Harry Lehtonen

text: Harry Olavi Lehtonen (4. heinäkuuta 1932 Turku – 31. lokakuuta 2008 Turku) oli suomalainen ylikonemestari, joka palveli Ranskan muukalaislegioonassa 1950-luvun alussa ja kirjoitti myöhemmin muistelmat kokemuksistaan.


title: Harry Lehtonen

text: Lehtonen joutui lähtemään Suomesta merille, kun häntä uhkasi tuomio upseerin pahoinpitelystä armeija-aikana. Hän värväytyi 1953 Rouenissa Ranskassa hetken mielijohteesta muukalaislegioonaan ja sai Afrikassa koulutuksen laskuvarjojääkäriksi. Indokiinan sotaan osallistuessaan Lehtonen joutui Điện Biên Phủn taisteluun, ja hän oli sodan lopulla sotavankina vietnamilaisella vankileirillä. Vapauduttuaan Lehtonen ei enää kyennyt saamiensa vammojen vuoksi jatkamaan palveluaan legioonassa, vaan hän sai vapautustodistuksen, sairauseläkkeen ja Medaille Militaire -mitalin, joka takasi entiselle legioonalaiselle useita etuoikeuksia Ranskassa.


title: Harry Lehtonen

text: Lehtonen teki tämän jälkeen erilaisia keikkatöitä Ranskassa, kunnes hän sai pestin norjalaiseen tankkilaivaan. Merillä vietettyjen vuosien jälkeen Lehtonen asui eläkeläisenä Turussa.


title: Oma maali

text: Oma maali tarkoittaa monissa joukkuepeleissä sellaista maalia, jonka pelaaja tekee oman joukkueensa maaliin ja vastustaja saa siitä pisteen. Yleensä oma maali tehdään vahingossa. Harvinaisissa tapauksissa pelaaja voi tehdä oman maalin myös tahallisesti esimerkiksi protestin, uhkauksen tai lahjomisen seurauksena tai käytössä olevasta turnausjärjestelmästä johtuvista syistä.


title: Gigantour (albumi)

text: Gigantour on samannimisen kiertueen livealbumi, jolla esiintyy Megadeth, Dream Theater, Anthrax, Fear Factory, Life of Agony, Nevermore, Dry Kill Logic, Symphony X sekä Bobaflex. Se koostuu Montrealin konsertista 2. syyskuuta 2005 sekä Vancouverin konsertista 9. syyskuuta 2005. Se julkaistiin CD:nä 22. elokuuta 2006 DVD:llä 5. syyskuuta 2006.


title: Olli Saarinen

text:
Olli Kullervo Saarinen (s. 29. heinäkuuta 1953 Mänttä) on suomalainen entinen jääkiekkopuolustaja. Pelipaikkaansa nähden pienikokoinen Saarinen edusti SM-liigaurallaan Sportia, Kiekkoreipasta ja Kärppiä yhteensä 240 runkosarjaottelun verran ja hän teki niissä tehot 27+56=83. Jäähyminuutteja tuli 178.
Saarinen aloitti uransa Mäntän Kiekkopojissa, sitten Vaasan Sportissa kaudella 1972–1973, kun joukkue pelasi toiseksi korkeimmalla sarjatasolla Suomen sarjassa. Vuonna 1974 sarjan nimi muuttui I-divisioonaksi. Keväällä 1975 Sport nousi SM-liigaan. Kausi 1975–1976 oli tähän mennessä joukkueelle toistaiseksi ainoa kausi SM-liigassa, kun Sport putosi taas keväällä 1976 I-divisioonaan. Saarinen teki päättyneellä kaudella 32 ottelussa tehot 3+5=8.


title: Olli Saarinen

text: Vuodet 1977–1981 Saarinen pelasi SM-liigaa Lahden Kiekkoreippaassa. Hän teki kaudella 1979–1980 läpimurtonsa SM-liigassa tehoilla 5+18=23. Kaudella 1980–1981 Saarinen teki yhden kauden piste-ennätyksensä tehoilla 7+20=27, joilla hän oli Kiekkoreippaan tehokkain puolustaja. Vuodet 1981–1983 Saarinen pelasi HV71:ssä Ruotsin I-divisioonaa. Kaudeksi 1983–1984 hän palasi SM-liigaan ja siirtyi Oulun Kärppiin, jossa Saarinen pelasi kolme kautta. Hänen jokainen kautensa siellä päättyi SM-pronssiin.


title: Olli Saarinen

text:
Saarinen palasi kaudeksi 1986–1987 Sportiin, jossa hän pelasi koko loppu-uransa kevääseen 1990 saakka. Kaudella 1988–1989 Saarinen teki yhden kauden piste-ennätyksensä Suomen toiseksi korkeimmalla sarjatasolla tehoilla 6+25=31, joilla hän oli Sportin tehokkain puolustaja ja puolustajien pistepörssin kuudes Jokereiden Arto Taipolan ja FPS:n Jouni Vuorisen kanssa.
Saarinen pelasi Lake Placidin olympiakisoissa 1980, joissa Suomi sijoittui neljänneksi. Saarinen valittiin joukkueeseen loukkaantuneen Reijo Ruotsalaisen korvaajaksi. Ennen kisoja hän oli pelannut 10 A-maaottelua.


title: Per Andersson

text: Per Edvin ”Sahara” Andersson (1941 Helsinki – 17. huhtikuuta 2011 Koh Chang, Thaimaa) oli suomalainen palkkasoturi.


title: Per Andersson

text: Koulukodissa kasvanut ja nyrkkeilyä harrastanut Per Andersson lähti seikkailunhalusta merille 1960-luvun alussa. Hän myöhästyi 1962 laivastaan Rotterdamissa ja joutui työn, asunnon ja rahan puutteessa liittymään Ranskan muukalaislegioonaan.


title: Per Andersson

text: Andersson palveli legioonassa kuusi vuotta 1962–1968 ja oli välillä legioonan rangaistuskomppaniassakin. Legioonasta karattuaan Andersson oli palkkasoturina Kongossa ja Angolassa. Hän oli vielä kolme vuotta Espanjan muukalaislegioonassa 1972–1975 ja joutui tänä aikana istumaan 11 kuukautta sotilasvankilassa taposta syytettynä. Tämän jälkeen Andersson oli vielä amerikkalaisen palkkasoturijärjestön keikkahommissa sotilaskouluttajana vuoteen 1984 saakka muun muassa Nicaraguassa ja Angolassa.


title: Per Andersson

text: Sotilasuransa jälkeen Andersson asui Kööpenhaminassa ja oli muun muassa henkivartijana. Palattuaan Suomeen hän sotkeutui mukaan hasiksen salakuljetukseen ja sai siitä pari vankeustuomiota. Vankilasta päästyään Andersson toimi matkailualalla muun muassa ulkomaisten turistien koiravaljakkokuskina sekä hiihto-, pyöräily-, kanootti- ja patikkaretkien vetäjänä.


title: Per Andersson

text: Eläkkeelle jäätyään Andersson muutti ensin Floridaan ja sitten Thaimaahan. Andersson asui Thaimaassa Koh Changin saarella. Petri Sarjanen on kirjoittanut Anderssonin elämänvaiheista kirjan "Sahara - Palkkasoturi Per Andersson" (Kustannusosakeyhtiö Revontuli, 1999).


title: Per Andersson

text: Andersson kuoli 17. huhtikuuta 2011 Koh Changin saarella Thaimaassa.


title: Melonta kesäolympialaisissa 1996

text: Vuoden 1996 kesäolympialaisten melonta järjestettiin 27. heinäkuuta – 4. elokuuta 1996 Lake Toccoan ja Lake Lanierin tekojärvillä Georgiassa sekä Lake Ocoeella Tennesseen osavaltiossa Yhdysvalloissa. Mukana oli 451 osanottajaa 54 eri maasta. Tapahtumia oli 16.


title: Aki Mäentakanen

text: Aki Mäentakanen (s. 4. huhtikuuta 1967) on suomalainen entinen yleisurheilija, joka kilpaili korkeushypyssä. Hän edusti seuratasolla Laukaan Urheilijoita. Mäentakanen voitti SM-kilpailuissa kaksi mitalia, pronssia Kalevan kisoista 1991 sekä hopeaa saman vuoden sisäratojen SM-kisoista. Hän oli mukana Suomi–Ruotsi-maaottelussa vuosina 1991 ja 1993. Mäentakanen sijoittui vuonna 1991 kilpailussa kuudenneksi, mutta oli kolmas vuonna 1993. Mäentakasen ennätys 220 on Laukaan urheilijoiden seuraennätys ja hänet valittiin seuran 80-vuotisjuhlissa 2009 sen kaikkien aikojen parhaaksi miesurheilijaksi.


title: Aki Mäentakanen

text: Urheilu-uransa jälkeen Mäentakanen on toiminut yläkoulun liikunnanopettajana.


title: Risto Heinonen

text: Risto Olavi Heinonen (s. 24. toukokuuta 1962 Tampere) on suomalainen entinen yleisurheilija, joka kilpaili moniotteluissa. Hän edusti seuratasolla Kangasalan Urheilijat -68:aa, jossa hän toimii nykyään johtokunnan jäsenenä. Heinonen voitti kultaa seitsenottelussa sisäratojen SM-kisoissa 1985. Hänen ennätyksensä on 7020 pistettä ja hän on Suomen kaikkien aikojen tilastossa sijalla 88.


title: Margaret Dumont

text: Margaret Dumont (oik. Daisy Juliette Baker, ) oli yhdysvaltalainen näyttelijätär ja oopperalaulajatar. Dumont muistetaan ennen kaikkea seitsemästä Marxin veljesten kanssa tehdystä elokuvasta, joissa hän oli veljesten – etenkin Grouchon – pilkanteon uhri ja Grouchon lemmiskely-yritysten kohde. Dumont oli elokuvissa niin vaikuttava, että häntä kutsutaan usein leikillisesti ”viidenneksi Marx-veljekseksi”.


title: Kuršėnai

text: Kuršėnai on pohjoisessa Liettuassa, Šiauliain kunnallispiirissä sijaitseva kaupunki. Vuonna 2010 kaupungin väkiluku oli 13 372 asukasta.


title: Garliava

text: Garliava on eteläisessä Liettuassa, Kaunasin kunnallispiirissä sijaitseva kaupunki. Vuonna 2010 kaupungin väkiluku oli 13 368 asukasta.


title: Götaverken

text: Götaverken oli Göteborgin Hisingeniin vuonna 1841 perustettu telakka, joka meni konkurssiin vuonna 1989.


title: Götaverken

text: Telakan perusti skotlantilainen Alexander Keiller nimellä "Keillers Werkstad i Göteborg". Vuoden 1867 konkurssin jälkeen telakasta tehtiin "Göteborgs Mekaniska Verkstads AB". Vuonna 1906 se muutti nimeä "Göteborgs Nya Verkstads AB:ksi". Vuonna 1917 se sai nimensä: "AB Götaverken" - yrityksen nimi kesti 60 vuotta.


title: Götaverken

text: 1950-luvulla perustettiin Arendaliin uusi telakka, ja vanha "Cityvarvet" pantiin kiinni vuonna 1968. Telakka tuli Ruotsin valtion omistukseen vuonna 1977, niin sanotun telakkakriisin aikana.


title: Jurbarkas

text: Jurbarkas on läntisessä Liettuassa, Tauragėn läänissä sijaitseva kaupunki. Se on Jurbarkasin kunnallispiirin hallinnollinen keskus. Vuonna 2010 kaupungin väkiluku oli 12 968 asukasta.


title: Leena Tirronen

text: Leena Tirronen (s. 1984) on suomalainen laulaja, joka nousi julkisuuteen vuoden 2010 X Factor -kilpailusta, jossa hän sijoittui kolmanneksi. Hän oli yhdessä Lasse Piiraisen kanssa (Norma John -duo) Suomen euroviisuedustaja vuonna 2017.


title: Leena Tirronen

text: Leena Tirronen nousi julkisuuteen Suomen ensimmäisestä X Factor -kilpailusta. Hän sijoittui kisassa kolmanneksi häviten toiseksi tulleelle Samuli Taskiselle sekä voittaja Elias Hämäläiselle.


title: Leena Tirronen

text: Loppukeväästä 2010 Tirronen solmi levytyssopimuksen Sony Music -levy-yhtiön kanssa. Tirronen päätyi käyttämään soolourallaan taitelijanimeä Leena Ihmemaassa. Leenan esikoissingle ”Piru” julkaistiin elokuussa 2010. "Leena Ihmemaassa" -niminen esikoisalbumi julkaistiin 29. joulukuuta 2010. Albumi ja siltä julkaistut kolme singleä eivät kuitenkaan nousseet lainkaan myyntilistoille. Tirrosen ja Sony Musicin yhteistyö päättyikin jo vuonna 2011.


title: Leena Tirronen

text: Sittemmin Tirronen on keikkaillut satunnaisesti Norma John -yhtyeensä kanssa. Leena on toiminut myös lauluntekijänä; esikoisalbumilleen hän oli tekemässä viittä kappaletta. Vuonna 2015 Jesse Kaikuranta julkaisi ”Lobotomia”-singlen, joka on Tirrosen sanoittama ja yhdessä Lasse Piiraisen kanssa säveltämä.


title: Vilkaviškis

text: Vilkaviškis on eteläisessä Liettuassa Marijampolėn läänissä sijaitseva kaupunki. Se on Vilkaviškisin kunnallispiirin hallinnollinen keskus. Vuonna 2012 kaupungin väkiluku oli 11 390 asukasta.


title: Ester Ax-Tokkola

text: Ester Ax-Tokkola (25. kesäkuuta 1906 Laukaa – 15. heinäkuuta 1946) oli suomalainen opettaja ja tekstiilisuunnittelija, joka toimi vuosina 1931–27 Kotiteollisuusopiston piirustuksen, tyyliopin, kaunokirjoituksen ja tekstauksen opettajana sekä mallien suunnittelijana. Ester Ax suunnitteli 1930-luvulla muun muassa ryijyjä.


title: Vaalikelpoisuus

text: Vaalikelpoisuus tarkoittaa ehtoja, jotka henkilön tulee täyttää, jotta hän voi asettua ehdolle vaaleissa. Vaalikelpoisuuden ehdot eivät välttämättä ole samat kuin pelkän äänioikeuden, vaan ne saattavat olla tiukemmat.


title: Vaalikelpoisuus

text: Suomessa oli aikaisemmin voimassa määräys, jonka mukaan henkilö, joka oli tuomittu menettämään kansalaisluottamuksensa, ei ollut muun ohella myöskään vaalikelpoinen. Kansalaisluottamuksen menettämisseuraamus poistettiin Suomen lainsäädännöstä vuonna 1969.


title: Vaalikelpoisuus

text: Kunnallisvaaleissa vaalikelpoinen eli ehdokkaaksi kelpaava on henkilö, joka täyttää seuraavat ehdot:


title: Vaalikelpoisuus

text: Vaalikelpoisuus määräytyy lähtökohtaisesti samassa aikataulussa kuin äänioikeuskin eli väestötietojärjestelmässä 51. päivänä ennen vaalipäivää. Sama henkilö voi olla ehdolla eri kunnassa kunnallisvaaleissa kuin minkä alueella hän äänestää samoissa vaaleissa.


title: Vaalikelpoisuus

text: Eduskuntavaaleissa vaalikelpoisia ovat kaikki äänioikeutetut, jotka eivät ole vajaavaltaisia eli holhouksen alaisia. Kansanedustajiksi ei kuitenkaan voida valita ammattisotilaita eikä virassa olevia korkeita valtiollisia virkamiehiä, kuten valtioneuvoston oikeuskansleria, eduskunnan oikeusasiamiestä, korkeimman oikeuden jäsentä, korkeimman hallinto-oikeuden jäsentä ja valtakunnansyyttäjää. Eduskuntavaalien osalta vaalipiirilautakunnat tutkivat ehdolle asettuvien vaalikelpoisuuden ja vahvistavat ehdokasluettelot 31. päivänä ennen varsinaista vaalipäivää.


title: Raseiniai

text: Raseiniai (aiemmin myös Raseinē, , ) on Liettuan keskiosassa, Kaunasin läänissä sijaitseva kaupunki. Se on Raseiniain kunnallispiirin hallinnollinen keskus. Vuonna 2010 kaupungin väkiluku oli 11 990 asukasta.


title: Raseiniai

text: Liettuan suuriruhtinaskunnassa ja Puola-Liettuan aikaan kaupunki oli tärkeä kauppa- ja hallintopaikkakunta. Se liitettiin Puolan 3. jaossa osaksi Venäjää, ja kaupunkioikeudet peruttiin.


title: Lentvaris

text: Lentvaris () on itäisessä Liettuassa, Vilnan läänissä ja Trakain kunnallispiirissä sijaitseva kaupunki. Vuonna 2010 kaupungin väkiluku oli 11 514 asukasta.


title: Lentvaris

text: Lentvarisiin rakennettiin rautatie jo vuonna 1862, sillä kaupunki sijaitsi Venäjän keisarikunnan 1851 päättämän Pietari-Varsova-ratahankkeen varrella. Lentvarisin rautatieasema on nykyisin eräs Liettuan vilkkaimmista risteysasemista.


title: Grigiškės

text: Grigiškės on itäisessä Liettuassa, Vilnan läänissä ja Vilnan kunnallispiirissä sijaitseva kaupunki. Vuonna 2010 kaupungin väkiluku oli 11 357 asukasta.


title: Joniškis

text: Joniškis on pohjoisessa Liettuassa, Šiauliain läänissä sijaitseva kaupunki. Se toimii Joniškisin kunnallispiirin hallinnollisena keskuksena. Vuonna 2010 kaupungin väkiluku oli 10 688 asukasta.


title: Baloo

text: Baloo on Rudyard Kiplingin luoma Viidakkokirjassa esiintyvä huulikarhu. Se toimii ihmislapsi Mowglin sekä susilauman pentujen opettajana.


title: Baloo

text: Hahmo esiintyi myös vuonna 1967 valmistuneessa Disneyn piirroselokuvassa "Viidakkokirja". Baloon suomalaisena äänenä toimi näyttelijä Pekka Lehtosaari.


title: Kelmė

text: Kelmė on läntisessä Liettuassa Šiauliain läänissä sijaitseva kaupunki. Se toimii Kelmėn kunnallispiirin hallinnollisena keskuksena. Vuonna 2010 kaupungin väkiluku oli 9 971 asukasta.


title: Sound of the Republic

text: Sound of the Republic on Raised Fistin nelhäs studioalbumi, joka julkaistiin 10. huhtikuuta 2006.


title: Ričardas Berankis

text: Ričardas Berankis (s. 21. kesäkuuta 1990 Vilna) on liettualainen tennispelaaja. Parhaimmillaan hän on ollut ATP-listan sijalla 50 toukokuussa 2016. Hän on voittanut yhden ATP-turnauksen nelinpelissä, Houstonissa 2015.


title: Ričardas Berankis

text: Juniorivuosinaan Berankis voitti vuonna 2007 Yhdysvaltain avointen poikien kaksinpeliturnauksen.


title: Ričardas Berankis

text: Vuonna 2010 Berankis voitti SAP Openissa Robby Gineprin ja Björn Phaun, mutta hävisi puolivälierässä maailmanlistan sijalla 11 olleelle Fernando Verdascolle. Ensimmäistä kertaa Grand Slam -turnauksen pääsarjaan hän pääsi Wimbledonissa 2010, jossa hän voitti avauskierroksella Carsten Ballin, mutta hävisi toisella kierroksella Feliciano Lópezille. Yhdysvaltain avoimissa Berankis pääsi myös toiselle kierrokselle voitettuaan avauskierroksella Ryan Sweetingin. Toisella kierroksella hän hävisi viisieräisen kamppailun Jürgen Melzerille luvuin 4–6, 7–6(4), 3–6, 6–1, 5–7.


title: Ričardas Berankis

text: Australian avoimissa 2011 Berankis pääsi kolmannelle kierrokselle voitettuaan toisella kierroksella David Nalbandianin. Kolmannen kierroksen ottelussaan hän hävisi David Ferrerille.


title: Varėna

text: Varėna () on eteläisessä Liettuassa, Alytusin läänissä sijaitseva kaupunki. Se toimii Varėnan kunnallispiirin hallinnollisena keskuksena. Vuonna 2010 kaupungin väkiluku oli 10 100 asukasta.


title: Keidasräme

text: Keidasräme on metsätyyppiopin mukainen suotyyppi. Se on suoyhdistelmätyyppi, joka on muodostunut sekä rämeestä että nevasta. Se on tyypillinen eteläisen Suomen keidassuoalueilla.


title: Keidasräme

text: Vesi- ja ravinnetaloudeltaan keidasräme on ombrotrofinen tai ombro-oligotrofista. Suon kasvisto on karua nevarämekasvillisuutta, eivätkä sen neva- ja rämeosat ole toisiinsa sekoittuneina. Keidasrämeen nevat ovat joko lyhytkorsinevoja tai kuljunevoja. Niiden tyypillisiä kenttäkerroksen kasveja voivat olla muun muassa tupasvilla, mutasara, valkopiirtoheinä ja leväkkö. Nevan pinnalla kasvaa puolestaan tavallisesti silmäke-, kulju-, ruso- ja hentorahkasammalkasvustoja. Mättäiden kasvillisuus on puolestaan useimmiten jäkäläistä rahkarämettä tai joskus harvoin isovarpurämettä.


title: Emmanuel de Grouchy

text: Emmanuel de Grouchy, Grouchyn toinen markiisi, (23. lokakuuta 1766 – 29. toukokuuta 1847) oli ranskalainen kenraali ja Napoleonin palveluksessa toiminut marsalkka.


title: Emmanuel de Grouchy

text: Emmanuel de Grouchy syntyi vuonna 1766 Pariisissa François-Jacques de Grouchyn, Grouchyn ensimmäisen markiisin, ja älykkö Gilberte Fréteau de Pényn lapsena. Hänen sisarensa oli Sophie de Condorcet, tunnettu feministi.


title: Emmanuel de Grouchy

text: Grouchy aloitti sotilasuransa Ranskan tykistössä vuonna 1779, mutta sai siirron ratsuväkeen vuonna 1782. Neljä vuotta myöhemmin hänet siirrettiin kaartin rykmenttiin. Aatelistaustastaan ja suhteistaan hoviin huolimatta Grouchy vakuuttui vallakumouksen periaatteista ja jätti siitä syystä kaartin. Vuoden 1792 sodan käännekohdassa hänet nimitettiin everstiksi ratsuväen rykmenttiin, ja pian hän sai sotamarsalkan () arvon. Vuonna 1793 Grouchy osoitti kykynsä jälleen Vendéen taisteluissa, minkä johdosta hänet korotettiin divisioonan kenraaliksi. Pian sen jälkeen hänet otettiin viralta jalosukuisuutensa takia, mutta vuonna 1795 hänet palautettiin palvelukseen. Vuonna 1798 hän avusti Piemonten hallitusta Sardinian kuninkaan kruunun luovuttamisessa ja vuonna 1799 Grouchy osoitti suurta sotataitoa sotaretkellä Venäjää ja Itävaltaa vastaan. Novin ja pitkän vetäytymisen jälkeen hän haavoittui 14 kertaa ja jäi vangiksi. Vapauduttuaan Grouchy palasi Ranskaan.


title: Emmanuel de Grouchy

text: Vaikka Grouchy oli vastustanut Napoleonia, hänet värvättiin uudelleen 1. konsulin käskystä. Myöhemmin hän kunnostautui sotilasurallaan Hohenlindenin taistelussa.


title: Ilona Mitrecey

text: Ilona Mitrecey (s. 1. syyskuuta 1993) on ranskalainen laulaja. Hänet tunnetaan parhaiten kappaleestaan ”Un monde parfait”, joka sijoittui singlelistojen kärkisijoille Keski-Euroopan maissa.


title: Ilona Mitrecey

text: Mitreceyn debyyttisingle ”Un Monde Parfait” julkaistiin Ranskassa helmikuussa 2005. Kappale oli julkaistu Italiassa jo vuonna 2004. Se nousi heti Ranskan singelistan sijalle kaksi. Seuraavalla viikolla kappale nousi listan kärkeen, jossa se vietti 15 peräkkäistä viikkoa, ja se pysyi yhteensä 28 viikkoa kymmenen parhaan joukossa. Single sai Ranskassa timanttilevyn 500 000 kappaleen myynnistä, ja sen on arvioitu myyneen Ranskassa puolitoista miljoona kappaletta. Se pääsi singelistojen kolmen parhaan joukkoon myös Itävallassa, Saksassa ja Sveitsissä ja listaykköseksi Belgian Valloniassa.


title: Ilona Mitrecey

text: Albumi "Un Monde Parfait" julkaistiin lokakuussa 2005, ja se nousi heti Ranskan albumilistan kakkoseksi. Levy myi Ranskassa 200 000 kappaletta ja sai tuplakultalevyn.


title: Ilona Mitrecey

text: Mitreceyn toinen albumi "Laissez-nous respirer" julkaistiin loppuvuonna 2006. Se ylsi parhaimmillaan Ranskan albumilistalla sijalle 70. Albumin jälkeen Mitrecey vetäytyi julkisuudesta. Vuonna 2014 antamassaan haastattelussa hän sanoi, ettei aio palata musiikin pariin.


title: Ilona Mitrecey

text: Vuonna 2007 Mitrecey oli yksi kymmenestä Euroopan komission myöntämän EBBA-palkinnon saajasta.


title: Hamina Tattoo

text: Hamina Tattoo on sotilasmusiikkitapahtuma, joka järjestetään joka toinen vuosi Haminassa. Ensimmäinen Tattoo järjestettiin vuonna 1990. Tapahtuma järjestetään nykyisin heinä–elokuun vaihteessa. Hamina Tattoon ohjelmistoon kuuluu sotilassoittokuntien esittämää sotilaallista ja kevyempää musiikkia monissa eri konserteissa. Tapahtuma huipentuu Hamina Bastionin marssishow-esityksiin.


title: Hamina Tattoo

text: Ajatus Hamina Tattoon järjestämisestä sai alkunsa matkailutoimen piirissä sotilasmusiikkipäivien nimellä jo 1980-luvun alkupuolella. Pääesityksen paikka on ollut vuodesta 1998 Haminan linnoituksen telttakatoksella katettu Hamina Bastioni. Puolustusvoimien tuki tapahtumalle on ollut tärkeää ja tapahtuman suosio ja kansainvälistyminen on tukenut sotilasmusiikin asemaa Suomessa.


title: Hamina Tattoo

text: Vuonna 2014 tapahtumalle perustettiin tukiyhdistys Hamina Tattoon ystävät.


title: Radko Gudas

text: Radko Gudas (s. 5. kesäkuuta 1990 Praha, Tšekkoslovakia) on tšekkiläinen jääkiekkopuolustaja, joka edustaa NHL:ssä pelaavaa Philadelphia Flyersia. Gudas on Tampa Bay Lightningin kolmannen kierroksen varaus kesältä , jolloin joukkue varasi hänet 66. pelaajana.


title: Radko Gudas

text: Oikealta laukovan Gudasin vahvuuksiin kuuluvat fyysisyys ja taklaaminen. Hän osaa tarvittaessa myös tapella. Gudasin puolustajana pelannut isä Leo pelasi Tšekkoslovakian pronssia voittaneessa joukkueessa Albertvillen olympiakisoissa 1992.


title: Radko Gudas

text: Gudasin kasvattajaseura on HC Berounští Medvědi. Hän pelasi juniori-uransa kuitenkin loppuun HC Kladnossa. Pelatessaan Kladnon U20-joukkueessa kaudella 2006–2007 Gudas pelasi myös ensimmäiset miesten pelinsä, kun hän pelasi yhdeksän 1. Národní Hokejová Ligan ottelua kasvattajaseurassaan HC Berounští Medvědissä. Gudas pelasi joukkueessa koko seuraavan kauden 2007–2008 runkosarjan ja teki 35 ottelussa tehot 0+4=4. Jäähyminuutteja kertyi 61. Hän pelasi myös keväällä 2008 yhden Extraliigan playoff-ottelun HC Kladnon riveissä.


title: Radko Gudas

text: Kauden 2008–2009 Gudas pelasi vielä enimmäkseen HC Berounští Medvědissä, mutta hän sai peliaikaa myös seitsemästä Extraliigan ottelusta Kladnon joukkueessa. Gudas teki niissä yhden syöttöpisteen. Kesäkuussa 2009 hän siirtyi pariksi viikoksi try-outille jyväskyläläiseen Mestis-joukkue D Teamiin, mutta jäi ilman sopimusta. Isä Leo Gudas on pelannut myös Jyväskylässä kaksi kautta (1990–1992) JYPin riveissä. Kesäkuun 2010 lopulla WHL-joukkue Everett Silvertips varasi Radko Gudasin 20. vuorolla . Hän siirtyi kaudeksi 2009–2010 pelaamaan joukkueeseen. Gudas oli tehoilla 7+30=37 Silvertipsin tehokkain puolustaja ja hänet valittiin kauden päätteeksi WHL:n läntisen konferenssin toiseen tähdistökentälliseen. Gudas keräsi WHL:n runkosarjassa 151 jäähyminuuttia, joilla hän voitti Silvertipsin sisäisen jäähypörssin.


title: Radko Gudas

text: Kesällä 2010 Tampa Bay Lightning varasi Gudasin kolmennella kierroksella numerolla 66. hänet varasi myös KHL-joukkue Spartak Moskova numerolla 40. Gudas teki syyskuussa 2010 kolmivuotisen tulokassopimuksen Lightningin kanssa. Hän siirtyi pelaamaan AHL-joukkue Norfolk Admiralsiin. Hän pelasi ensimmäisen kautensa 2010–2011 kokonaan AHL-joukkue Norfolk Admiralsissa, jossa tulokaskausi toi yhteensä 17 tehopistettä. Kaudella 2011–2012 Gudas voitti 195 minuutillaan joukkueen sisäisen jäähypörssin. Hän voitti kauden päätteeksi Calder Cupin. Kaudeksi 2012–2013 Lightningin farmijoukkueeksi tuli Syracuse Crunch.


title: Radko Gudas

text: Gudas pelasi alle 20-vuotiaiden MM-kilpailuissa vuosina 2009 ja 2010, joista jälkimmäisissä hän toimi Tšekin varakapteenina. Gudas edusti Tšekkiä myös alle 18-vuotiaiden I-divisioonan MM-kilpailuissa vuonna 2008 ja oli nostamassa joukkuetta takaisin pääsarjaan yhden vuoden tauon jälkeen.


title: Hurtti ukko

text: Hurtti ukko (myös Hurtti Ukko, ) on Johan Ludvig Runebergin runoteoksen "Vänrikki Stoolin tarinat" vuonna 1848 ilmestyneeseen ensimmäiseen kokoelmaan sisältyvä runo. Runo kertoo Suomen sotaan osallistuvasta vanhasta ruotusotamiehestä. Sana "hurttiukko" on vakiintunut suomen kielessä tarkoittamaan vanhemman puoleista ja palveluskelpoisuudeltaan kyseenalaista reserviläistä.


title: Hurtti ukko

text: Ruotsin kuningaskunnan armeijassa Kuopion komppaniassa palveli ruodussa 54 (Siilinjärven Räimästä) Adam Mechelin Hurtig (s. 1769), joka oli Suomen sodan aikoihin noin 39–40-vuotias. Suomen sodassa Ruotsin puolella taistelleet olivat keskimäärin noin 35-vuotiaita ruotusotilaita. Joukko-osastossa saattoi tosin olla kirjoilla lapsia tai teini-ikäisiä nuoria.


title: Hurtti ukko

text: Karl Collan sävelsi Runebergin runoon Hurtti-Ukko-marssin, josta tuli Kainuun prikaatin kunniamarssi.


title: Hurtti ukko

text: "Hurtig" runon tarkoittamassa mielessä tarkoittaa "urheaa". Nykysuomessa sana "hurttiukko" on alkanut myöhemmin tarkoittaa palveluskunnoltaan vajaakuntoista sotilasta. Kielteistä sivumerkitystä sanalle on tuottanut myös Suomen puolustusvoimien aikaisempi komentaja, kenraali Gustav Hägglund 2009 vaatimalla "hurttiukkoja pois reservistä" (ensimmäisen luokan varareserviiin).


title: Ro (Italia)

text: Ro on Italiassa Emilia-Romagnan alueella Ferraran maakunnassa sijaitseva kunta. Sen pinta-ala on 43 km. Siellä oli 3 247 asukasta joulukuussa 2015.


title: James Scott (muusikko)

text: James Scott (12. helmikuuta 1885 – 30. elokuuta 1938) oli yhdysvaltalainen ragtime-säveltäjä ja pianisti. Hänet tunnustetaan yleisesti ragtimemusiikin kolmen suuren säveltäjän joukkoon yhdessä Scott Joplinin ja Joseph Lambin kanssa.


title: James Scott (muusikko)

text: James Sylvester Scott syntyi 12. helmikuuta 1885 Neoshossa, Missourin osavaltiossa . Hänen vanhempansa James Scott sr. ja Mollie Scott olivat entisiä orjia . James oli perheen toiseksi vanhin lapsi. Hänellä oli vanhempi sisar Lena (s. 1879) ja nuoremmat sisarukset Douglas (s. 1890), Bessie (s. 1895), Howard (s. 1900) ja Oliver (s. 1903) . Kaikki lapset syntyivät Neoshossa. Neosho, joka sijaitsee Missourin lounaiskulmassa, oli 1880-luvulla vielä tyypillinen rajaseudun kaupunki, jossa esimerkiksi kaduilla ei ollut lainkaan kivipäällystettä. Suunnilleen vuonna 1899 Scottin perhe muutti sukulaistensa luo Ottawaan, Kansasin osavaltioon . Perhe palasi takaisin Neoshoon vuonna 1901.